
Ne aflăm, cu ajutorul lui 
1 Dumnezeu, cu rugăciunile 
Maicii Domnului şi ale 
Sfântului nostru ocrotitor, 
; losif cel nou de la Partos, 
la cea de-a patra și 
= ultima sesiune a Adunării 
Eparhiale din legislatura 
2014-2018 și, conform 
prevederilor statutare şi 
regulamentare, prezentăm 
= sintetic, în cele ce urmează, 
activitatea bisericească, 
culturală, economică, 
didactică, patrimonială, 
"> social-caritativă și juridică 
> desfăşurată la nivelul 
„ eparhiei noastre, în anul 

i Ca și în anii anteriori, 
canitrul eparhial, oficiile Ea ali mănăstirile și parohiile noastre și-au îndreptat atenţia asupra activităților 
pastorale și misionare, concertându-și eforturile spre îndrumarea morală și spirituală a credincioșilor din cele șase 
protopopiate, cu 272 de parohii şi 70 de filii. Astfel, pe lângă programul liturgic obișnuit — Vecernie, Utrenie, sfânta 
Liturghie - parohiile și mănăstirile au intensificat slujirea, au sporit rugăciunea și pelerinajele, au oficiat, la îndemnul 
Părintelui Mitropolit, acatiste, paraclise și Taina Sfântului Maslu în perioada posturilor mari, fapt ce a contribuit, în 
mod substanţial, la creşterea numărului credincioşilor care au frecventat catedrala mitropolitană, bisericile parohiale 
şi mănăstirești și la intensificarea activităţii misionare. 

Grijă aparte a fost arătată de către slujitorii Bisericii bolnavilor internaţi în spitale, inclusiv celor internaţi la Jebel și 
Gătaia, vârstnicilor din așezămintele aflate pe raza eparhiei, copiilor din centrele speciale, deținuților, persoanelor fără 
adăpost oblăduite în azilele de noapte din Timişoara şi credincioşilor care se confruntă cu lipsuri de natură materială. 

În activitatea pastorală şi de slujire din bisericile parohiale, mănăstirești, de la catedrala mitropolitană, în paraclisele 
din spitale şi în cele de ocrotire a copilului, în cadrul armatei și al penitenciarului din Timişoara ostenesc 436 preoți, 
ieromonahi și diaconi, din care 104 preoţi au beneficiat de contribuţii clericale de la bugetul de stat în procent de 
80%, 245 preoți și diaconi au primit contribuţii clericale în procent de 65%, iar 42 au fost încadraţi fără contribuţie de 
la bugetul de stat, salarizarea acestora fiind asigurată din fondurile proprii ale parohiilor. La nivelul eparhiei avem 661 
posturi neclericale, din care 556 sunt salarizate cu contribuţie de la bugetul de stat, 46 sunt salarizate din fonduri proprii 
şi 59 sunt vacante. Consiliul Judeţean a repartizat eparhiei noastre, în luna aprilie 2017, un număr de 22 contribuţii 
neclericale, pe care au fost încadraţi cântăreţi bisericeşti, îngrijitori și alte categorii de personal neclerical la parohiile de 
categoria a III-a rurală şi la unele mănăstiri. În anul trecut, secţia administrativ-bisericească a rezolvat 858 documente. 

În anul recent încheiat, au fost efectuate şi numeroase mișcări de personal clerical. Astfel, un număr de 14 tineri 
licenţiaţi în Teologie, care au promovat examenul de titularizare (capacitate preoțească), au fost hirotoniți și numiţi la 
parohie, între care și trei diaconi. Zece preoți au fost transferați la parohie, din rândul cărora fac parte cinci preoți veniţi 
din Episcopia Caransebeşului. Un număr de 13 preoţi s-au pensionat la limită de vârstă și patru preoți au decedat: 2 
preoţi activi și 2 pensionari. Pentru activitate deosebită, patru clerici au primit distincţii: un preot și 2 diaconi au fost 

hirotesiţi întru iconom stavrofor și arhidiacon, iar un preot a fost hirotesit întru iconom. La nivelul eparhiei au fost 
oficiate 5127 botezuri, 2614 cununii și 4909 înmormântări. 

La intensificarea activităţii pastoral-misionare în eparhia noastră au contribuit, în mare măsură, vizitele canonice la 
parohii şi la mănăstiri ale Înaltpreasfinţitului Părinte Arhiepiscop și Mitropolit loan și ale Preasfinţitului Părinte Episcop- 
vicar Paisie Lugojanul, slujirile arhierești, serile duhovnicești organizate la parohii în posturile de peste an, sărbătoarea 
celor două hramuri ale catedralei mitropolitane, hramurile parohiale și mănăstirești, întâlnirile pe grupe de preoţi din 
cadrul cercurilor misionare, conferințele anuale cu preoţii, pelerinajele efectuate cu credincioşii în ţară și peste hotare. 

La solicitarea Părintelui Mitropolit, părinţii consilieri și părinţii protopopi au efectuat o evaluare a tuturor parohiilor 
din eparhia noastră sub aspect pastoral-misionar, administrativ-gospodăresc, patrimonial, social-filantropic, cu acest 
prilej fiind semnalate problemele, greutăţile și nevoile pe care le întâmpină preoţii parohi în activitatea pe care o 
desfășoară. 

Numărul așezămintelor noastre a crescut anul trecut prin înfiinţarea, de către Sinodul mitropolitan, a Schitului 
pentru monahii „Bunavestire” în localitatea Banloc, unde vor fi puse bazele unui centru social-cultural. În cele 10 
mănăstiri și 2 schituri avem 155 de vieţuitori: 15 ieromonahi, 2 arhimandriţi, 2 protosingheli, 4 monahi și 6 fraţi de 
mănăstire, precum și 124 vieţuitoare, din care 79 monahii, 20 rasofoare și 25 surori. 

Credincioşii eparhiei noastre au participat în număr mare la slujbele arhierești, la târnosirea și binecuvântarea 
celor 5 biserici, la binecuvântarea unei capele mortuare, la sfinţirea crucilor pentru turlele a 3 lăcașuri de cult, la 
binecuvântarea clopotelor unei biserici noi și la alte manifestări cu caracter bisericesc. 

La cele două hramuri ale catedralei au slujit, spre bucuria miilor de credincioși, Părintele mitropolit loan, Preasfinţitul 
Părinte Siluan, episcopul românilor ortodocși din Ungaria, Preasfinţitul Părinte Paisie Lugojanul (30 ianuarie), Preasfinţitul 
Inochentie, episcop de Burundi și Rwanda (Patriarhia Alexandriei), Preasfinţitul Nikanor, episcopul sârb al Banatului, 
Preasfintitul Paisie Lugojanul și Preasfinţitul Părinte Emilian Crişanul, episcop-vicar al Arhiepiscopiei Aradului (15 
septembrie). 

La împlinirea a trei ani de la trecerea la Domnul a mitropolitului Nicolae Corneanu (28 septembrie 2017), a fost 
săvârşită îndătinata slujbă a parastasului de către Înaltpreasfinţitul Părinte Mitropolit şi Preasfinţitul Părinte Episcop- 
vicar, în prezenţa clericilor din administraţia Centrului eparhial și a celor de la catedrala mitropolitană, a unor membri 
ai familiei fostului ierarh şi a multor credincioși. 

Aniversarea a 70 de ani de la reînfiinţarea Mitropoliei noastre a fost marcată prin organizarea, la Centrul eparhial, 
a unui simpozion naţional, la care au participat cu comunicări științifice ierarhi, preoți, istorici și oameni de cultură 
din Banat şi din ţară. Duminică, 22 octombrie 2016, soborul de ierarhi format din Înaltpreasfinţitul Părinte Laurenţiu, 
Mitropolitul Ardealului, Înaltpreasfinţitul Părinte loan, Mitropolitul Banatului, Înaltpreasfinţitul Părinte Timotei, 
Arhiepiscopul Aradului, Preasfinţitul Părinte Gurie, Episcopul Devei și Hunedoarei, Preasfinţitul Părinte Siluan, Episcopul 
românilor ortodocşi din Ungaria, Preasfinţitul Părinte Paisie Lugojanul, Episcop-vicar al Arhiepiscopiei Timișoarei 
şi Preasfinţitul Părinte Emilian Crișanul, Episcop-vicar al Arhiepiscopiei Aradului, secondaţi de clericii de la Centrul 
eparhial, de părinţii protopopi și de preoții și diaconii slujitori la catedrala mitropolitană, au oficiat sfânta Liturghie, 
la care au participat mii de credincioși. 

Înaltpreasfinţitul Părinte Mitropolit loana slujit la hramul mănăstirii Făgeţel din Episcopia Covasnei şi Harghitei (29 
august), împreună cu mai mulţi ierarhi și a reprezentat, apoi, eparhia noastră la slujba de înmormântare a Majestății Sale, 
Regele Mihail al României, oficiată la catedrala patriarhală din București, sâmbătă, 16 decembrie 2017, pomenindu-l 
în rugăciune, împreună cu preoții și credincioșii catedralei noastre, al cărei ctitor a fost. 

Preasfinţitul Părinte Episcop-vicar Paisie Lugojanul a efectuat 96 de vizite pastorale în cuprinsul eparhiei și a săvârșit 
slujba de târnosire a bisericilor din parohiile Timișoara Aeroport și Bethausen și de binecuvântare a bisericilor parohiale 
Timişoara Fratelia și Gavojdia. Preasfinţia Sa a însoţit racla cu moaștele Sfântului lerarh Iosif cel Nou de la Partoş la 
mănăstirea, Pantocrator” din Episcopia Alexandriei și Teleormanului și a slujit în mai multe eparhii din Patriarhia Română. 

Facultatea de Teologie deține specializarea Teologie Pastorală cu 4 ani de studiu și un număr de 109 studenţi și un 
program de studii masterale, cu durata de 2 ani, cu 36 de cursanți. La sfârşitul anului universitar 2016-2017 au absolvit 
facultatea și au promovat examenul de licenţă 24 studenţi. Majoritatea absolvenţilor s-au încadrat ca profesori de 
religie de-a lungul anilor, însă anul acesta 11 au devenit preoţi și 3 diaconi, 15 dintre ei promovând și examenul de 
capacitate preoțească. La examenul de admitere au fost declaraţi admiși la Teologie pastorală 31 studenţi, din care 
20 pe locuri bugetate și 11 pe locuri cu taxă, iar la masterat 20 de studenţi pe locuri bugetate. 

Facultatea are în prezent 4 conferenţiari titulari, 5 lectori titulari, 2 conferenţiari asociaţi, 4 lectori asociaţi. Pe lângă 
activitatea didactică, Facultatea noastră organizează conferinţe naţionale şi internaţionale. 

Corul facultăţii a participat la „Festivalul muzicii sacre” organizat de Filarmonica „Banatul” din Timişoara, precum 
şi la alte manifestări bisericești și culturale din eparhie. 

Asociaţia Studenţilor Creștini Ortodocși din Timişoara a organizat, de asemenea, o serie de conferinţe și seri filocalice 
având ca invitaţi ierarhi, preoţi, monahi și profesori din ţară și străinătate; tabăra naţională studenţească,„Părintele Teofil 
Părăian” ediţia a 44-a, care s-a desfășurat la Schitul „Sfântul loan Evanghelisctul” de la Găbud, tabăra de voluntariat 
pentru copii la Valea Plopului și tabăra națională studenţească de la Mănăstirea Oașa, ajunsă la cea de-a 45-a ediţie. 

Asociaţia Studenţilor Creștini Ortodocși filiala Timișoara şi Universitatea de Vest, sub coordonarea PS Paisie 
Lugojanul, Episcop-vicar al Arhiepiscopiei Timișoarei, a organizat prima ediţie a „Academiei Memoriei Românești”, 
cu tema: Istorii şi modele de rezistenţă anticomunistă. 

Liga Tinerilor Creştini Ortodocși Români de la Lugoj, Societatea Femeilor Creştin Ortodoxe filiala Timişoara și 
Asociaţia Creștin Ortodoxă „Oastea Domnului” din Timişoara organizează, la rândul lor, numeroase activităţi bisericești, 
culturale şi filantropice. 

La Tipografia arhidiecezană sunt editate revista „Învierea” având 12 numere pe an, revista mitropolitană „Altarul 
Banatului” cu apariţie trimestrială și calendarul bisericesc pe anul 2018, în diverse modele, precum și pastoralele de 
Paști și de Crăciun, calendarul bisericesc pentru Episcopia Aradului, Episcopia Oradiei, Episcopia Ortodoxă Română 
de la Vârșeț și Episcopia Ortodoxă Română de la Gyula. 

Menţionăm că în editura noastră sau în colaborare cu aceasta, au fost tipărite 12 lucrări de referinţă, între care Înviatul 
din Nazaret. Convorbiri duhovniceşti cu tloan al Banatului, S/ujitori şi apărători ai Ortodoxiei bănăţene, Mitropolitul dr. 
Vasile Lazarescu al Banatului (1947-1961), Monografia Protopopiatului Făget, 300 de ani de existenţă atestată etc. 

Muzeul de artă veche bisericească de la Catedrala mitropolitană și Colecţia muzeală de la protopopiatul Lugoj, 
ambele înscrise în circuitul turistic, au fost puncte de referinţă și în acest an, în cadrul secţiei culturale a eparhiei noastre. 

În anul 2017 au fost organizate festivaluri, concerte și concursuri naționale de muzică bisericească. 

În data de 27 octombrie, s-a desfășurat Concursul naţional de muzică bisericească „Lăudaţi pe Domnul”, ediţia 
a X-a, etapa naţională, de la Palatul Patriarhiei din București, unde Corul de cameră Excelsior, format din coriști ai 
Filarmonicii Banatul din Timișoara, ce a reprezentat Mitropolia Banatului a obţinut medalia de aur. În cadrul acestui 
concurs, la secţiunea compoziţie, studentul lacob Ilie Adrian de la Facultatea de Teologie a obţinut locul al treilea cu 
o stihire a laudelor pentru Sfinţii Mucenici din lagărele comuniste. 

În zilele de 21-22 octombrie s-au organizat mai multe evenimente dedicate împlinirii a şapte decenii de la 
reînfiinţarea Mitropoliei Banatului, între care Simpozionul naţional Martiri şi mărturisitori ai dreptei credinţe în timpul 
regimului comunist. 70 de ani de la reînființarea Mitropoliei Banatului, la care au participat mai mulţi ierarhi, academicieni, 
profesori universitari, oameni de cultură, clerici și mireni din ţară. 

Evenimentul aniversar a fost marcat prin punerea în circulaţie, la 24 iunie, în colaborare cu Romfilatelia prin Asociaţia 
Filatelică Timişoara a unui plic aniversar, ediţie limitată, ce cuprinde imaginea Catedralei mitropolitane cu ştampilă 
de zi aniversară, intitulat Mitropolia Banatului 70 de ani de la înfiinţare. 

Cu prilejul hramului Catedralei mitropolitane revista naţională Sfinţii Ortodoxiei a fost dedicată Sfântului lerarh 
losif cel Nou de la Partoș, cuprinzând materiale inedite despre Sfântul Banatului. 

În parteneriat cu Filarmonica „Banatul” din Timişoara şi Inspectoratul Şcolar Judeţean Timiş, la 14 iunie, în sala 
Capitol a Filarmonicii Banatul au fost premiaţi 120 de elevi olimpici şi profesorii ce i-au pregătit, cu importante sume 
de bani. 

La Centrul de Cultură și Artă al judeţului Timiș avem 36 de cursanţi, 24 la secţia din Timişoara și 12 la secţia din 
Făget, care se pregătesc să devină cântăreți bisericeşti. 

Alte manifestări culturale, cu participarea Părintelui Mitropolit, au avut loc la Academia Română, filiala Timişoara. 

Penitenciarul din Timișoara, în colaborare cu eparhia noastră, a organizat în data de 9 martie, cu prilejul Zilei deţinuţilor 
politic anticomuniști din perioada 1944-1989, un eveniment comemorativ și o slujbă de pomenire a deportaților în 
Bărăgan, condamnaţi de regimul comunist. 

Asociaţia „ALTAR” din Timişoara și Asociaţia „Memorialul Revoluţiei”, în colaborare cu eparhia noastră, s-au ocupat 
de programul aniversar dedicat împlinirii a 28 de ani de la Revoluţia română din Timişoara, care a cuprins: slujbe de 
pomenire la toate cele 16 monumente dedicate eroilor martiri din orașul nostru, precum și la Catedrala mitropolitană. 

În perioada 9-13 septembrie, Înaltpreasfinţia Sa, a participat la Conferinţa internaţională pentru pace de la Miinster, 
Germania, la invitaţia Comunităţii Sant'Edigio, unde a suţinut referatul cu tema: Viaţa - darul lui Dumnezeu, iar în luna 
ianuarie participăm la Săptămâna ecumenică de rugăciune, împreună cu toate cultele şi confesiunile religioase din 
judeţ. 

Asociaţia culturală „Kratima” din Timișoara, în colaborare eparhia noastră, a organizat, în perioada 25-28 mai, a doua 
ediţie a Festivalului internaţional de muzică modernă și contemporană VOX MUNDI, la Colegiul Naţional de Artă /on 

Vidu şi Opera Română din Timișoara, cu participarea Corului Naţional de Copii Radio din București, corului de copii Les 
Choristes (Franţa), corului de fete Pro Musica din Ungaria, a coralei bărbătești Epifania din Timişoara, a corului pe voci 
egale al Colegiului Naţional de Artă /on Vidu din Timișoara şi a coralei bisericești Nicolae Lungu a Patriarhiei Române. 

Asociaţia Naţională Cultul Eroilor, filiala Timiș și Liceul Teoretic „Vlad Țepeș”, cu sprijinul Consiliului Judeţean Timiș, 
Centrului de Cultură și Artă şi al eparhiei noastre au organizat un eveniment cultural-religios și educativ-știinţific la 
parohia Timişoara Dacia, cu tema: Chipuri de martiri în lupta anticomunistă din Banat. 

„Ziarul Lumina”- Ediţia de Banat a cotidianului naţional „Ziarul Lumina”, care cuprinde știri, interviuri și articole din 
Mitropolia Banatului și-a continuat apariţia, studioul religios de radio, „Radio Învierea” al eparhiei noastre difuzează 
săptămânal emisiuni pentru Radio, Trinitas”, Radio Reşiţa și Radio Timişoara. În contextul celor prezentate, adăugăm 
şi participarea preoţilor noștri la realizarea emisiunii Universul credinţei de la Radio Timișoara, difuzată în fiecare vineri 
şi duminică. Alte emisiuni sunt realizate în colaborare cu TVR Timişoara și TVR3, cu TV Europa Nova Lugoj și cu TV 
Europa Nova Timişoara. 

În anul 2017 s-au realizat 122 emisiuni pentru Radio „Trinitas”, prin studioul nostru de radio şi 175 ştiri şi reportaje 
din eparhie; pentru jurnalele, Trinitas Tv” și în colaborare cu TVR Timişoara, s-au realizat două filme documentare, unul 
Despre Mănăstirea Dobrești și unul despre bisericile de lemn din zona Făgetului. 

X 

În anul 2017 au fost organizate două sesiuni ale examenului de capacitate preoțească, în lunile martie și octombrie, 
la care s-au înscris 14 candidați (dintre care 5 preoți) şi au promovat 5 candidați. 

Cursurile pentru obținerea gradelor profesionale în preoţie (definivat și gradul II) au fost frecventate de 25 de preoți 
şi diaconi din cadrul mitropoliei noastre și au promovat 13, iar la colocviul de susținere a lucrărilor pentru obținerea 
gradului | au participat 18 candidați din Mitropolia Banatului (6 din Arhiepiscopia Timișoarei). Colocviul de admitere 
la gradul | în preoţie a fost promovat de 22 de candidaţi din Mitropolia Banatului (9 din Arhiepiscopia Timișoarei), 
temele fiind alese din lista aprobată de Sinodul Mitropolitan. 

În eparhia noastră, religia este predată de 176 cadre didactice: 123 profesori titulari, 26 suplinitori calificaţi şi 27 
suplinitori preoți. Patru profesori de religie sunt directori de școli şi doi inspectori școlari. 

Centrul eparhial colaborează permanent cu ISJ Timiş pentru organizarea concursurilor şcolare județene, 
implementarea proiectelor, participarea la consfătuirile cadrelor didactice și cercurile pedagogice, informarea 
profesorilor de religie cu privire la noutăţile metodologice și legislative ş.a. Profesorii de religie au încheiat parteneriate 
educaţionale cu parohiile din aria unităţilor din învățământ, accentul fiind pus pe necesitatea participării elevilor la 
sfânta Liturghie și pe împărtăşirea lor cu Sfintele Taine. 

Anul trecut, la etapa națională a Olimpiadei de religie ortodoxă, desfășurată la Craiova, eleva Oana Dragomir, din 
clasa a XI-a de la Colegiul Naţional Bănăţean a obținut premiul al II-lea, iar eleva Cioară Ana-Maria, clasa a XII-a, la 
Liceul Teoretic „Alexandru Mocioni” Ciacova a obţinut o menţiune. 

Asociaţia „Părinţi pentru ora de religie” (APOR) a susținut și în anul 2017 ora de religie, prin evenimentele 
educaţionale propuse și desfăşurate (Sfinţii Martiri şi Mărturisitori români din temniţele comuniste; Spiritualitatea 
Ortodoxă Românească, ediția a II-a). 

Oaltă preocupare majoră a secţiei învățământ pe parcursul întregului an a constituit-o pregătirea viitorilor slujitori 
ai altarului, a elevilor de la Liceul pedagogic„Carmen Sylva” din Timișoara, unde funcţionează 4 clase de Teologie cu 
90 de elevi. 

Școala ortodoxă „Sfântul Antim Ivireanul” este un proiect educaţional al Arhiepiscopiei Timișoarei și al Asociaţiei 
„Prologos” din anul şcolar 2012-2013. În prezent sunt înscriși 219 de elevi în 11 clase. Centrul eparhial (238.536 lei) și 
parohiile eparhiei Timişoarei (131.837 lei) au sprijinit în anul 2017 şcoala cu suma de 370.373 lei pentru întreținere şi 
buna funcţionare. 

Programul catehetic „Hristos împărtășit copiilor” este implementat în 200 parohii, numărul copiilor implicaţi în 
activităţile proiectului, fiind de aproximativ 5000. Anul trecut s-au organizat mai multe tabere la care au participat 
în jur de 260 de copii. 

La Concursul Naţional de Creaţie „Icoana și Școala Mărturisirii', organizat cu aprobarea Sfântului Sinod al Bisericii 
Ortodoxe Române și cuprins în calendarul Ministerului Educaţiei Naţionale, au participat 365 copii din 74 parohii. 

La Concursul județean de religie „Sfântul Iosif cel Nou de la Partoș” ediţia a VIl-a, au participat 400 elevi din 45 
parohii, iar la Concursul județean „Bucuria Nașterii Domnului în suflet de copil”, ediţia a V-a (noiembrie 2017), au 
participat 1465 copii din 50 parohii. 

La „Întâlnirea tinerilor ortodocşi de la laşi” au participat şi 52 de tineri credincioşi, elevi şi studenţi merituoși, activi 
în viaţa bisericească a Arhiepiscopiei Timișoarei. 

Secţia economică-financiară coordonează următoarele sectoare de activitate eparhiale: Atelierul de lumânări 
(responsabil — preot Ștefan Mezin), Centrul de pelerinaje eparhial Partoș (responsabil — Beatrix Elena Pîrvu), Depozitul 
eparhial de colportaj (responsabil — preot Marius Covaci, diacon Sergiu Pantea, monahia Rafaela Bora), Tipografia 
eparhială - SC Partoș SRL (administrator — Dan Ciobotaru și arhidiacon Marian Pîrvu) și Atelierul de croitorie (responsabil 
monahia Esia Darie). 

Resursele financiare de care dispune Centrul eparhial provin în majoritate din donațiile credincioșilor, din activitatea 
Atelierului de lumânări, din activitatea Depozitului eparhial de colportaj, din activitatea Tipografiei diecezane și a 
Biroului de pelerinaje. 

Pe lângă aceste resurse proprii, trebuie amintit atât sprijinul primit din partea autorităților centrale, judeţene și 
locale pentru diverse lucrări de construcţie și reabilitare în baza Ordonanţei Guvernului nr. 82/2001, cât şi sprijinul primit 
de la bugetul de stat pentru salarizarea personalului clerical şi neclerical în baza Legii nr. 284/2010. 

Ne bucură faptul că şi în anul 2017, prin purtarea de grijă a Preacucernicilor Părinţi Parohi, a Preacuvioșilor Părinţi 
Stareţi și Maici Stareţe, precum și prin implicarea Consiliilor parohiale, nu au fost întrerupte ci au continuat lucrările de 
construcție, de reparaţii sau de reabilitare de la bisericile și edificiile bisericești (150 şantiere parohiale și mănăstirești), 
deși asigurarea fondurilor necesare executării acestor lucrări este tot mai greu de împlinit. 

Pe lângă lucrările edilitare, trebuie să amintim și șantierele cu lucrări de pictură. 

Situaţia acestor șantiere pentru anul 2017 este următoarea: s-au întocmit şi aprobat devize pentru lucrările de 
pictură la 5 biserici, au fost organizate licitaţii și adjudecate lucrările de pictură la 4, au fost începute lucrările de pictură 
din nou la 4 biserici, au continuat lucrările de pictură din nou pe 14 șantiere. 

Nu trebuie să trecem cu vederea faptul că Înaltpreasfinţitul Părinte Mitropolit loan şi Preasfinţitul Părinte Episcop- 
vicar Paisie Lugojanul au mijlocit pe lângă autoritățile publice de stat centrale și locale pentru ca unităţile de cult 
din cuprinsul eparhiei noastre să beneficieze de sprijin financiar, în temeiul reglementărilor legale în vigoare pentru 
startarea sau continuarea unor lucrări de construcţie sau reparație de la biserici sau edificii bisericești. 

La nivelul întregii eparhii, pentru toate lucrările de construcţii bisericeşti noi, de reabilitare a bisericilor și edificiilor 
bisericești, precum și de pictură în anul 2017, a fost cheltuită suma totală de 11.838.149 lei din care: 3.565.006 lei au 
fost donaţii de credincioși, 623.609 lei, din sponsorizări, din partea Centrului eparhial (din fonduri proprii, FCM și FESC) 
309.639 lei, la care se adaugă sprijinul din partea Secretariatului de Stat pentru Culte — 590.000 lei, a Consiliului Judeţean 
Timiş — 1.600.000 lei, a Consiliului Local al Municipiului Timișoara - 805.000 lei și a Consiliilor locale — 3.508.564 lei. 

Pentru lucrările de construire a Catedralei Mântuirii Neamului, la finele anului suma donată de eparhia noastră este 
de 112.739 lei, din care 65.739 din donațiile credincioșilor și 47.000 lei din fondurile proprii ale Centrului eparhial, în 
conformitate cu hotărârea Permanenţei Consiliului eparhial. 

Contribuţia anuală a eparhiei noastre pentru postul de radio-tv Trinitas este de 240.000 lei, sumă care se realizează 
după cum urmează: din contribuţia parohiilor la Fondul Trinitas — 112.040 lei, la care se adaugă contribuţia din fondurile 
proprii ale Centrului eparhial — 127.960 lei. 

La nivel eparhial este constituit Fondul eparhial pentru solidaritate creștină. Prin contribuţia parohiilor urbane și 
rurale la acest fond în anul 2017 în anul trecut au fost sprijiniți 59 de preoți de la parohiile rurale și misionare cu suma 
totală de 404.803 lei. 

Printr-o atentă valorificare a resurselor de care dispune, Centrul eparhial a încheiat anul financiar 2017 fără restanţe 
către bugetul de stat și furnizori, iar toate operaţiunile economico-financiare privind exercițiul financiar expirat au 
fost consemnate în documentele legale și contabilizate corect. 

În anul 2017, au, continuat lucrările de construcţii la 33 de biserici noi, de reparaţii capitale şi curente la 82 
de obiective, de construcţii și reparaţii capitale și renovări la 35 de case parohiale și edificii eclesiale, la repararea 
acoperișului de la Centrul Administrativ al Centrului Eparhial și la clădirea din str. Eminescu 6 — (consolidări și refacere 
acoperiș). O resursă importantă de timp a fost alocată în procesul de justificare a sumelor primite ca sprijin financiar 
de la autorităţile statului (Consiliul Judeţean, Primării, Secretariatul de Stat pentru Culte), prin deplasări curente la 
obiective şi verificarea lucrărilor la faţa locului pentru calitatea lucrărilor executate şi o transparenţă financiară în 
justificarea (peste 100 de obiective), ajutoarelor financiare în valoare de aproximativ 6.000.000 lei; 

Au fost intocmite documentaţii și s-au obţinut Autorizaţiile de Construire, pentru edificarea unor biserici noi: 
Dumbrăviţa Banat II, filia Dolaţ a parohiei Livezile, parohia Ghizela, PUD și AC la biserica Sânnicolau Mare, și sunt 
în lucru documentaţiile și avizele pentru bisericile parohiale Timișoara Blascovici, Timişoara Zona Bogdăneștilor și 
Teremia Mare. 


Învierea 5 


În urma unor evenimente nefericite (incendiu altar biserica parohială Ronaţ) şi mai ales a furtunii violente din 17 
septembrie 2017, s-au înregistrat avarii importante la turnurile şi acoperișurile bisericilor și caselor parohiale la 36 
de parohii, rezultând pagube de peste 2.000.000 lei. La catedrala mitropolitană din Timișoara a fost smulsă crucea 
ornament cu mitră din zona altarului și hornul de pe absida altarului, a fost avariată învelitoarea din ţiglă solzi la toate 
turnurile și acoperișurile, iar la bisericile din Ghilad, Toager, Denta, Remetea Mare, Voiteg, Berăgsău Mare, Vucova și 
Bichigi- au fost smulse turnurile. 

Au fost întocmite antemăsurători și devize detaliate, documentaţii în vederea obținerii Autorizaţiilor de Construire 
în regim de urgenţă pentru Catedrala Mitropolitană și Parohia Remetea Mare și au fost realizate contraexpertize 
tehnice în desfășurarea dosarelor de daună și obținerea unor sume cât mai substanţiale, pentru refacerea bisericilor 
avariate de la firmele de asigurări. 

După doi ani de muncă asiduă, a fost completată documentaţia tehnică și au fost obținute toate avizele în vederea 
autorizării spaţiilor cu altă destinaţie de la locaţia din Piaţa Unirii nr. 11, proprietate a Arhiepiscopiei Timișoarei, și 
înscrierea lor în cartea funciară. 

De asemenea a fost susținut proiectul cu titlul, RESTAURAREA, CONSERVAREA ȘI VALORIFICAREA PATRIMONIULUI 
CULTURAL DE INTERES NAŢIONAL BISERICA ORTODOXĂ “ÎNVIEREA DOMNULUI” DIN COMUNA BELINŢ” în vederea 
finanţării acestuia în cadrul Programului Operaţional Regional 2014-2020, Axa prioritară 5 - Imbunătăţirea mediului 
urban și conservarea, protecţia și valorificarea durabilă a patrimoniului cultural, propritatea de investiţii 5.1 - Conservarea, 
protejarea, promovarea și dezvoltarea patrimoniului natural și cultural, nr. apelului de proiecte POR/2016/5/5.1/1, în 
valoare totală de 2.553.222,66 lei (inclusiv TVA); 

După o muncă susţinută, alături de o echipă profesionistă și responsabilă formată din arhitect Dan Tonca- 
documentaţie tehnică, SC Vertical Finance SRL- cosultanţă administrativă și economico-juridică, cu sprijinul nemijlocit 
al IPS loan Mitropolitul Banatului și a Sectorului patrimoniu și Construcţii al Arhiepiscopiei Timişoarei, la data de 
25.11.2016 a fost semnat contractul de finanţare între Agenţia pentru dezvoltare regională vest şi Parohia ortodoxă 
română Belinţ - valoarea contractului fiind de aprox. 550.000 euro, proiect desfășurat pe o perioadă de maxim 3 ani. 

Serviciul juridic al Arhiepiscopiei Timișoarei a întocmit contracte, acorduri, convenţii ale Arhiepiscopiei sau pentru 
unele unităţi bisericești subordonate, a negociat, verificat, completat sau modificat, contracte ale Arhiepiscopiei sau 
ale unor parohii aflate sub jurisdicţia sa. În anul 2017 au fost aprobate 95 de contracte de arendare, 28 contracte de 
închiriere, 6 contracte de schimb de teren, 3 contracte de vânzare imobil, 6 contracte de cumpărare imobil, 5 donaţii 
de imobile, etc. 

Anul trecut valoarea contractelor de arendare a terenurilor s-a ridicat la suma de aprox. 471.776 euro. Din păcate, 
anul trecut au fost cazuri în care unele parohii au încheiat contracte fără acordul Centrului eparhial. 

La iniţiativa IPS loan, au fost purtate discuții cu prefectul judeţului Timiș, respectiv serviciul juridic al Prefecturii si 
al Consiliului Judeţean, în vederea reintrării Arhiepiscopiei în posesia celor 270 ha de pădure. 

În mare măsură, proprietăţile confiscate în perioada comunistă au fost redobândite. La nivelul eparhiei, unităţile 
bisericești dețin o suprafaţă de apoximativ 4200 ha de teren extravilan, 785 ha de pădure și sunt în curs de redobândire 
aproximativ 580 ha de teren extravilan, precum și o serie de clădiri sau terenuri intravilane, care încă nu au fost 
soluționate de Comisia Specială de Retrocedare. Anul trecut a continuat acțiunea comună cu reprezentanţii ADS Timiș, 
de identificare a unor terenuri din rezerva retrocedabilă pe raza comunelor de care aparţin, pentru parohiile care au 
validate suprafețele de teren în blocul ADS Giera. Au fost purtate discutii cu reprezentanții Primăriei Timişoara și au 
fost înaintate solicitări de continuare a contractelor de închiriere a imobilelor situate pe bd. L Rebreanu, respectiv str. 
Alunis, locaţii oferite Arhiepisopiei pentru desfășurarea procesului de învățământ al Școlii „Antim Ivireanul”. 

Un impact negativ asupra tuturor unităţilor de cult este obligaţia la plata impozitului pentru bunurile imobile 
(excepţie făcând lăcașurile de cult și cimitirele), obligaţie care de la 01 ianuarie 2018 rămâne valabilă pentru terenurile 
agricole sau pentru imobilele în care se desfășoară o activitate economică. 

În scopul soluționării favorabile a problemelor ivite sau pentru evitarea unor litigii au fost formulate: întâmpinări, 
sesizări, cereri, răspunsuri, somaţii, notificări și a fost oferită consiliere, verificare juridică și avizare pentru legalitatea 
documentelor, la solicitarea tuturor sectoarelor din cadrul Arhiepiscopiei și sprijin parohiilor pentru rezolvarea 
diverselor probleme de ordin juridic sau pentru clarificarea unor situații juridice, cum ar fi: recuperarea, redobândirea 
unor proprietăţi care au aparţinut Bisericii, intabularea proprietăţilor; comasări de teren; dezmembrări de teren etc. 
De asemenea, a fost urmărită și verificată corectitudinea și legalitatea în cazul intenţiei de vânzare a unor terenuri 
sau a închirierii de imobile din cuprinsul eparhiei (Friedorf, Ghiroda Veche). 

Datorită unor evenimente nefericite (incendii, furtuni) a fost intensificată activitatea de conștientizare a preoților 
asupra obligativităţii de a încheia polițe de asigurare pentru bunurile imobile bisericești. 

Acţiunile de intabulare a bunurilor imobile au continuat, însă sunt parohii care nu au intabulate clădirile, terenurile 
intravilane sau extravilane, motivul principal fiind costurile foarte mari pentru aceste acţiuni. 

Ţinând cont de prevederile Legii nr. 333/2003 și HG nr. 301/2012, a fost desfășurată la nivelul întregii eparhii 
acțiunea de întocmire a documentaţiei la analiza de risc la securitate fizică, documentaţie prin intermediul căreia se 
asigură identificarea vulnerabilităților şi a riscurilor, determinarea nivelului de expunere la producerea unor incidente 
de securitate fizică și indicarea măsurilor de protecţie necesare pentru un obiectiv analizat. 

Sectorul social a desfășurat activităţi în domeniul protecţiei drepturilor copilului, a persoanelor cu dizabilităţi, a 
persoanelor seropozitive, al sprijinirii persoanelor vârstnice fără aparţinători și a familiilor cu risc social ridicat, și a 
acordat asistenţă religioasă în spitale, armată, penitenciar, case de copii și servicii rezidenţiale pentru vârstnici. 

Părintele Mitropolit loan s-a implicat și anul acesta în acţiunea de întrajutorare a credincioșilor aflaţi în dificultate. 
Astfel, prin purtarea de grijă a Înaltpreasfinţiei Sale a fost achiziționată Policlinica „Profilaxis” în vederea asigurării 
asistenţei medicale și pentru persoane fără asigurare medicală, a fost construită o casă pentru o mamă cu 4 copii 
în localitatea Comloşu Mare, o casă pentru o familie cu 8 copii din Murani, a oferit sprijin la extinderea unei case 
pentru o familie cu 12 copii din Urseni și pentru refacerea unei case incendiate din cartierul Freidorf și s-a ocupat de 
achiziționarea de materiale de construcţii pentru construirea unei case pentru o familie nevoiașă din localitatea Șipet. 

În cadrul Arhiepiscopiei Timișoarei, funcţionează cinci Centre de zi pentru copii: Timişoara - Centrul de zi pentru 
copii „Antimis”, Lugoj - Centrul de zi pentru copii „Sfântul Nicolae”, Făget - Centrul de zi pentru copii „Patriarh Miron 
Cristea”, Deta - Centrul de zi pentru copii „Sfântul losif cel Nou de la Partoș” Sânnicolau Mare - Centrul de zi pentru 
copii „Sfânta Maria”, în care sunt ajutaţi 153 de copii. 

Două așezăminte speciale pentru copii funcționează în Timişoara și în Topolovăţu Mare: Casa,Diaconiţa Febe”aflată 
în al 16-lea an de funcţionare, localizată în cartierul Mehala din Timişoara și care are ca beneficiari 3 copii şi Casa „Sf. 
Anastasia”, aflată în al 13-lea an de funcţionare, localizată în Topolovăţul Mare, are ca beneficiari 5 copii. 

La Timișoara funcţionează Centrul Comunitar de Zi pentru persoanele seropozitive adulte și minore „Speranţă 
în Viitor”, deschis în anul 2003, și Grădiniţa pentru copii cu dizabilităţi vizuale asociate „Luminiţa', proiect realizat în 
parteneriat cu Centrul de resurse și asistenţă educaţională Speranţa Timişoara încă din anul 2006 și are ca beneficiari 
25 copii cu dizabilităţi vizuale. 

Prin Centrul de Consiliere și Informare Pentru Familiile aflate în dificultate, funcţionează un serviciu social, aparținând 
Arhiepiscopiei Timișoarei și a oferit asistenţă pentru 112 de persoane, precum și „Casa Milostivirii” unde sunt asistați 
preoţii pensionari fără aparţinători și care nu se pot îngrijii singuri, conform hotărârii sinodale din 2013. 

Cantina socială a parohiei ortodoxe Timișoara Iosefin funcţionează din 2001 și are ca beneficiari 50 de vârstnici 
de două ori pe săptămână. Cantina socială a parohiei ortodoxe Săcălaz, are 35 de beneficiari pe săptămână. Cantina 
socială a parohiei ortodoxe „Pogorârea Sfântului Duh” Lugoj, are 43 de beneficiari săptămânal. Cantina socială a 
parohiei ortodoxe „Sf. Ilie” Fabric din Timișoara, are 30 de beneficiari săptămânal. 

Prin grija Patriarhiei Ortodoxe Române şi anul acesta a continuat programul „Masa Bucuriei” care în cadrul 
Arhiepiscopiei Timișoara s-a concretizat prin acordarea de alimente în sumă de 210656,8 lei, ce au fost donate către 
beneficiarii sectorului social, în număr de 256. 

Aşezământul Pentru Persoane Vârstnice, Sfântul Nicolae” din parohia Checea este un serviciu social de tip rezidenţial, 
unde sunt îngrijiţi 15 beneficiari cu vârste peste 65 de ani. 

Comunitatea persoanelor deficiente de auz și vorbire funcţionează pe lângă parohia Timișoara Iosefin, începând 
cu anul 2002 și este păstorită de preotul Eugen Bendariu. 

Asistenţa religioasă în Penitenciarul din Timișoara, în anul 2017, a fost asigurată de preotul Dan Oancea până la 
pensionare in luna august 2017. Totodată, până la ocuparea postului de către un nou preot capelan, asistenţa religioasă 
este asigurată voluntar de preotul Dan Oancea. 

În cadrul Unităţii Militare Brigada 18 Infanterie Banat, cu sediul în Chişoda, începând cu 2 noiembrie 2009 slujeşte 
preotul capelan Bogdan Radu. La Lugoj în cadrul Garnizoanei, Batalionul 183 Artilerie Mixtă „General lon Dragalina” 
a fost incadrat pe postul de capelan, începând cu august 2017, preotul Emanuel Gafiţa. 

În anul 2017, asistenţa religioasă în spitale a fost acordată de către preoţii, Dan Cosmin, Neaga Bogdan, Cojocaru 
Vasile, Silviu Damșe, Dumitru Moșoarcă, Constantin Diboș, Zisu Nicolae, Filip Mihai și Oliviu Crișan. 

Centrul de îngrijire şi asistenţă Gavojdia are ca slujitor pe preotul Radu Pamfil, iar la spitalele din Jebel și Gătaia 
slujesc preoţii loan Cheregi și Matei Codruţ. 

În cadrul Centrului de îngrijire şi asistenţă Ciacova al DGASPC Timiș a fost încadrat prin concurs preotul Cohuţ 
Adrian, din luna mai 2017. 

O activitate deosebită au avut și asociațiile şi fundaţiile care funcționează cu binecuvântarea eparhiei. Acestea sunt 
următoarele: 1. Fundaţia Filantropia Timișoara, 2. Asociaţia Pâinea Vieţii, 3. Fundaţia „Preot loan Olariu”, 4. Asociaţia 
„Prologos, 5. Asociaţia, Bunavestire” Jimbolia, 6. Fundaţia, Antimis', 7. Asociaţia Diaconia,„Pogorârea Sf. Duh” din parohia 
Dacia, 8. Asociaţia Frăția Ortodoxă„Bunavestire” din Timişoara, 9. Societatea Femeilor Creştin Ortodoxe din Timişoara. 

De programele desfășurate în anul 2017 au beneficiar 14.885 persoane. Efortul Centrului eparhial se ridică la suma 
de 1.123.122 lei, suma de 1.212.968 lei fiind oferită de parohii, iar 1.810.648 lei au fost folosiți de fundaţii și asociaţii 
religioase pentru diversele proiecte desfășurate. Programul „Masa Bucuriei” a dăruit alimente în sumă de 210.968 
lei. Totalul investiţiilor făcute în domeniul asistenţei sociale de Centrul eparhial împreună cu parohiile și ONG-urile 
bisericeşti în anul 2017 se ridică la suma de 4.357.394 lei. 

În anul 2017 au fost efectuate la nivel de eparhie inspecții bisericeşti de către părinţii protopopi, consilierii eparhiali 
şi inspectorul bisericesc cu scopul de a îndruma, de a coordona și supraveghea activitatea bisericească a parohiilor, 
filiilor și mănăstirilor. 

Au fost înregistrate sesizări venite din partea credincioșilor direct la Centrul eparhial sau prin Cancelaria Sfântului 
Sinod, cu privire la comportamentul unor slujitori ai altarelor, dar și a unora dintre membrii personalului neclerical, 
din eparhia noastră și chiar din eparhiile sufragane Mitropoliei Banatului. Cele care au vizat eparhia noastă au fost 
cercetate de către părinţii protopopi și de inspectorul bisericesc, întocmindu-se rapoarte și referate, unele neînţelegeri 
fiind aplanate la faţa locului. 

După un grafic prestabilit, părinţii protopopi și consilierii eparhiali s-au deplasat și au evaluat parohiile, au întocmit 
procese-verbale de control financiar, evidențiind starea financiară existentă, precum și deficiențele constatate. Pe lângă 
documentele financiare au fost inspectate biblioteca, arhiva, matricolele parohiale, registrele de corespondenţă cu 
scopul de a fi aduse la zi și păstrate în bună rânduială. De asemenea, s-a urmărit modul în care hotărârile organismelor 
eparhiale au fost pus în aplicare. Controlul a vizat verificarea stării bisericilor, a caselor parohiale, a cimitirelor și a altor 
imobile parohiale, precum şi modul în care sunt administrate şi totodată întreţinute. 

În anul 2017 a fost achiziționat un program informatic de contabilitate-gestiune cu licenţă, pentru parohii şi 
mănăstiri, pliat pe tipurile de venituri și cheltuieli specifice unităţilor de cult, și care se încadrează în prevederile Legii 
Contabilităţii nr. 82/1991, republicată şi actualizată prin Legea 121/2015 și prin OUG 57/2015. 

În acest sens, implementarea programului informatic a venit în ajutorul preoţilor parohi, simplificând substanţial 
pe de-o parte modul de evidenţiere a operațiunilor contabile, iar pe de altă parte reflectând fidel și transparent 
exercițiul financiar al anului. De asemenea, programul oferă module de lucru pentru evidenţierea distinctă a conscripției 
parohiale, bibliotecii, arhivei, registrului mijloace fixe și obiectelor de inventar, registrul partiz, registrul pangar, registrul 
materiale, registrul evidenţă cimitir, generarea automată la sfârșitul anului a execuţiei bugetare și alte rapoarte. 

Astfel, la sfârșitul anului 2017, un număr de 206 parohii și 6 mănăstiri au implementat programul informatic de 
contabilitate-gestiune. 

Totodată, s-a acordat o atenţie deosebită preoţilor debutanţi de la parohii, fiind îndrumați în activitatea administrativă 
şi financiară, pentru întocmirea cu responsabilitate a documentelor de gestiune și o reprezentare fidelă a întregii 
activităţi, la Centrul eparhial și protopopiate desfășurându-se întâlniri de lucru cu cei în cauză. 


CANCELARIA CENTRULUI EPARHIAL 

CONȘTIENT ȘI SUBCONȘTIENT 
ÎN SFÂNTA SCRIPTURĂ 


t DANIIL arhiereul 


Dacă ar fi să identificăm cele două compartimente ale sufletului sau psihicului omenesc, din punctul de vedere al 
psihologiei analitice, în Sfânta Scriptură a Vechiului și a Noului Testament, am putea identifica următoarele: conştientul 
este umblarea lui Enoh cu Dumnezeu, iar subconstientul ar putea fi alunecarea lui David în păcat; conștientul este 
Schimbarea la Faţă de pe muntele Tabor, iar subconștientul este adâncul mării Mediteranei sau chitul care înoată în ea 
şi-l înghite pe proorocul lona. Conștientul este despărţirea Mării Roşii şi trecerea pe uscat a lui Israel, iar subconșştientul 
este înecarea oastei egiptenilor în adâncul valurilor. Conştientul este vedenia și cântarea serafimilor din templu, iar 
subconștientul este piatra de moară din Apocalipsă, aruncată de îngerul Domnului în adânc. Conștientul este curcubeul 
Legâmântului cu Noe, iar subconștientul este grămada de gunoi de la marginea cetăţii, pe care rabdă, răstignit de bube, 
patriarhul lov. Conștientul este Steaua magilor de la Răsărit, iar subconştientul sunt cei șapte ani de pedeapsă și canon ai 
lui Nabucodonosor. Conștientul sunt cele șapte spice pline din visul lui Faraon, iar subconstientul sunt cele șapte spice 
goale din același vis. Conştientul este faţa strălucitoare a lui Moise la coborârea de pe Sinai, iar subconştientul înseamnă 
spargerea tablelor legii de pintenul muntelui, datorită viţelului de aur. Conștientul este faţa de înger a Sfântului Arhidiacon 
Ștefan, iar subconştientul este grămada de pietre cu care a fost ucis întâiul mucenic. Conștientul este fereastra corabiei lui 
Noe deschisă după potop și fereastra proorocului Daniel din Babilon, deschisă înspre Ierusalim, iar subconștientul este 
corbul care nu se mai întoarce în corabie, dar se află printre corbii care-i aduc mâncare sfântului prooroc Ilie la pârâul 
Cherit. Conştientul este învierea lui Lazăr din Betania, iar subconştientul este adormirea prietenului Domnului și șederea 
lui în mormânt patru zile. Conștientul este prezenţa lui Petru pe Tabor, iar subconștientul este eliberarea minunată a 
apostolului de cătrea îngerul Domnului din temniţa lui lrod. Conștientul înseamnă stejarul Mamvri a lui Avraam și stejarul 
de la Ofra a lui Ghdeon, iar subconștientul înseamnă smochinul neroditor din Evanghelie, care s-a uscat. Conştientul 
este Teofania de la Mamvri și Epifania de la lordan, iar subconștientul este căderea între tâlhari pe drumul care coboară 
de la Ierusalim la Ierihon. Conștientul sunt oile cele de-a dreapta, iar subconștientul sunt caprele cele de-a stânga. 
Conştientul este revelaţia,Celui Vechi de Zile”, iar subconștientul este groapa cu lei a proorocului văzător. Conştientul este 
constituit din toate minunile Sinaiului, iar subconștinetul este dominat de toate plăgile Egiptului. Conştientul este scara 
cerului de la Betel, iar subconștientul sau inconstientul este lupta din noapte până-n zori a patriarhului lacob cu îngerul. 
Conştientul înseamnă foc din cer pe Carmel iar subconștientul atrage foc din cer peste Sodoma și Gomora. Conştientul 
este turnul cel de veghe al proorocului Avacum, iar subconştientul este ruina turnului Babel. Conștientul este vindecarea 
de lepră a lui Neeman Sirianul, iar subconștientul este pedepsirea cu lepră a lui Ghehazi. Conștientul însemnă privirea 
îndreptată înspre Șarpele de aramă, iar subconștientul adună toţi șerpii din Sinai și vipera din Malta. Conștientul este 
umblarea lui lisus cu Petru pe mare, iar subcoștientul este ridicarea lui Petru din valuri. Conştientul este apa izvorâtă din 
stânca de la Rafidim, iar subconștientul este apa care nu poate fi băută de la Mara, decât după aruncarea de către Moise 
a lemnului, simbol al Crucii. Conştientul este potirul cu rouă al lui Ghedeon, iar subconștientul, roua pogorâtă de către 
îngerul Domnulul în cuptorul celor trei tineri. Conștientul înseamnă Arătarea Domnului și trecerea prin ușile încuiate, iar 
subconștientul însemnă venirea lui Nicodim noaptea la lisus. Conștientul este plecarea capului de către sfântul apostol 
şi evanghelist loan pe pieptul Mântuitorului, la Cina cea de Taină, iar subconștientul, este îngenuncherea și plânsul 
femeii păcătoase la picioarele Domnului. Conștientul este privegherea fecioarelor înțelepte cu candelele aprinse, iar 
subconșştientul înseamnă adormirea și lipsa de purtarea de grijă a fecioarelor neînţelepte. Conştientul este Răstignirea 
pe Cruce, iar subconştientul este pogorârea la iad. Conștientul este cutremur de Învierea Domnului, iar subconştientul 
este cutremur și zguduire de temniţă din Filipi. Conştientul este Învierea Domnului iar subconştientul, darea pietrei la 
o parte de către îngerul Domnului. Conştientul este foişorul cel de sus în care se adună sfinţii apostoli după Înălţarea 
Domnului, iar subconstientul îl identificăm cu fântâna cea fără de apă, dar plină de noroi, în care a fost aruncat sfântul 
prooroc leremia. Conștientul este limbă de foca Duhului Sfânt la Rusalii iar subconștientul înseamnă amestecarea limbilor 
la turnul Babel. Conştientul însemnă Parusia Domnului, iar subconştientul, învierea morţilor. Conştientul cuprinde cele 
șapte trâmbiţe din Apocalipsă, iar subconștientul, cele șapte trâmbiţe de la lerihon. Conștientul desface rând pe rând cele 
șapte peceţi ale subconștientului, precum mielul lui Dumnezeu în Apocalipsă. Conștientul așteaptă și cheamă neîncetat 
subconșştientul de sub smochin, precum Mântuitorul pe Natanael. Conștientul și subconștientul, limpezit și complicat al 
sufletului omului, poate fi măsurat, numărat, cântărit și împărţit, doar cu trestia de aur a îngerului sfânt din Apocalipsă. 

VREDNICI PROTOPOPI TIMIŞORENI 
DE ODINIOARĂ 


Protopop dr. IOAN BUDE 


Începuturile Protopopiatului Ortodox Român al Timişoarei se leagă, în mod firesc, de istoria vechilor cartiere 
timişorene şi a parohiilor de tradiţie ortodoxă românească din jurul oraşului, cu sediul — cel mai probabil - la o veche 
biserică din Palanca Mare, respectiv cartierul Fabric. De fapt, aici a şi fost stabilit sediul protopopiatului Timişoara, 
până în anul 1925, când se va muta definitiv în Parohia Timişoara — Cetate. ! 

Cel mai vechi protopop al Timișoarei, atestat documentar (în catastifele milelor de pe la 1666), purta numele de 
Blagoe?. Documentele ulterioare nu ne dau date certe despre apartenenţa naţională a protopopilor menţionaţi până 
în a doua parte a secolului al XVIII — lea (Vladimir Veselinovici — pe la 1747 și Petru Cusmanovici — în jur de 1767, venit 
din Ţara Românească). * 

Din totalul de 18 protopopi ai Timişoarei * de la începuturi și până în prezent, în cele ce urmează vom evoca - în 
medalion — personalităţile deosebite a patru dintre ei, după cum urmează: 


1. Protopopul Constantin Șuboni (n. 1734 - + 1818) 

Despre el se știe că a fost preot la străvechea biserică din Maierele Române (Elisabetin), distingându-se ca o figură 
proeminentă a vremii sale, fiind deosebit de apreciat de contemporani. El a fost delegat de frunte al românilor bănăţeni 
spre a aprticipa și a le apăra interesele la mai multe evenimente politice ale timpului, între care și Congresul Ilir de 
la Timişoara din anul 1790. Având o solidă cultură teologică, face mai multe traduceri din limbile greacă și slovacă, 
dar şi scrie şi publică, la Viena, două cărţi: Prea scurtă arătare pentru Dumnezeu (1784) şi Învăţături creştine (1785). Tot 
el se pare că ar fi fost traducătorul lucrării Codul lui Dușan (1776), versiunea română fiind păstrată în manuscris, la 
Academia Română. *Pentru meritele sale deosebite, este ales protopop al Timișoarei în anul 1811, avându-și reședința 
în cartierul Fabric. Începând cu anul 1814, a fost ajutat îndeaproape de inimosul preot Vasile Georgevici, de la parohia 
Cerneteaz. Vrednicul protopop Constantin Șuboni a trecut la cele veșnice în anul 1818. $ 


2. Protopopul Vasile Georgevici (1818-1827) 

După ce a slujit patru ani (1814-1818) ca ucenic al înaintașului său, (protopopul Constantin $uboni), în anul 1818, 
preotul Vasile Georgevici de la parohia Cerneteaz, a fost numit ca protopop al Timişoarei. El a fost remarcat de către 
autorităţile imperiale vieneze, pentru faptele sale de vitejie, încă din perioada când făcea parte, ca preot militar, din 
regimentele românești care au luptat în campania contra lui Napoleon Bonaparte. 

Ca protopop, asemenea înaintașului său, s-a implicat permanent în protejarea drepturilor conaţionalilor săi, 
asociindu-se în acest sens cu preotul, patriotul și omul de cultură al Banatului acelei vremi, Dimitrie Țichindeal. 

Protopopul Vasile Georgevici a fost iniţiatorul și fondatorul primei biserici cu hramul „Sf. Prooroc Ilie Tesviteanul” 
din Fabric, a cărei târnosire a reușit s-o săvârşească în anul 1826. 

Drept recunoștință, când peste doar un an (1827) a trecut la Domnul, enoriașii din Fabric l-au înmormântat în 
incinta acestei biserici, însă, când ea a fost demolată (din raţiuni urbanistice), în anul 1913, rămăşiţele pământeşti ale 
defunctului protopop au fost mutate şi reînhumate cu mare solemnitate, în cimitirul românesc din strada Mătăsarilor.” 

Astăzi, în semn de aleasă cinstire, una din străzile Timișoarei îi poartă numele. 


3. Protopopul Meletie Drăghici (1853-1891) 

După moartea lui Vasile Georgevici, postul de protopop al Timișoarei rămâne vacant până în anul 1830, după care 
va fi ocupat, pe rând, de protopopii: loan Vasiciu (1830-1844) și Vladislav Veselinovici (1844-1853). 8 

Apoi, pe o perioadă de aproape patru decenii (1853-1891), scaunul protopopesc din metropola Banatului, va fi 
ocupat de o altă proeminentă personalitate a Timișoarei, preotul Meletie Drăghici (notat uneori Dreghici). Originar 
din Comloșul Mare, născut în anul 1814 (într-o familie preoțească), Meletie Drăghici a studiat Teologia la Vârșeț și 
Carlovăţ şi, deși a reușit să dobândească în paralel şi o calificare juridică, a optat totuși pentru preoţie, fiind hirotonit 
în anul 1841. În anul 1849 devine protopop de Jebel, iar în 1853 va fi transferat ca protopop al Timişoarei, slujind în 
această calitate până la sfârșitul vieţii, în anul 1891. Ca protopop a luat parte activă la toate „sinoadele diecezane” și 
„congresele naţional-bisericeşti”. Fiind un om foarte impozant, autoritar și extrem de exigent, a știut să instituie și să 
menţină o disciplină „de fier” în rândul preoţilor din protopopiatul său. 

Meletie Drăghici s-a distins prin importante realizări culturale, ca patron al unorvestite publicaţii, alături de ginerele 
său, avocatul Pavel Rotariu. Vrednicul protopop a publicat, pe cont propriu, șapte cărţi de popularizare în limba română, 
între anii 1855-1885. Între acestea, se află și o scurtă versiune a lucrării Descrierea Banatului de Fr. Griselini (1881), 
precum și Istoria adunărilor bisericești. * A fost un aprig luptător pentru reînfiinţarea Episcopiei Timișoarei, inițiind, în 
anul 1884, alături de un alt mare român, Emanuil Ungurianu, Reuniunea pentru crearea unui fond pe seama înființândei 
episcopii greco-ortodoxe din Timișoara, prin care se realizau importante colecte în scopul alimentării capitalului financiar 
bisericesc 10, necesar parohiilor centrale timișorene nou înfiinţate, dar și pentru reînfiinţarea și organizarea Episcopiei 
Timișoarei. 

Tot împreună cu Emanuil Ungurianu și cu alţi fruntași români timişoreni, protopopul Meletie Drăghici a fost membru 
fondator al cunoscutei Bănci, Timişiana', deschisă în anul 1880. ''Până la sfârșitul vieţii sale acest neobosit fiu al Banatului 
şi slujitor al Bisericii și neamului său, a înţeles să-și împlinească cu maximă vrednicie și onoare datoria. Mormântul său 
se află la loc de cinste, în cimitirul central timișorean din Calea Lipovei. ? 


4. Protopopul dr. Patrichie Ţiucra (1922-1959) 

Dr. PatrichieŢiucra vine și se integrează ca protopop într-o etapă foarte importantă din viaţa bisericească timişoreană, 
de constituire şi de organizare a noilor parohii centrale din Cetate și respectiv Iosefin. Primul obiectiv realizat după 
instalarea sa ca protopop (în 1922), a fost instituirea corporațiilor parohiale în respectivele parohii. Prin hotărârea 
scaunului protopopesc din 1 iunie 1925, se mută sediul protopopiatului din cartierul Timișoara-Fabric, în parohia 
Timișoara-Cetate, aceasta devenind parohia centrală protopopească. Această hotărâre va fi adoptată de Consiliul 
parohial în ședința sa din 5 octombrie 1926, ca definitivă. ' Dar, cel mai valoros aport al protopopului Dr. Patrichie 
Ţiucra, la viaţa bisericească timişoreană a constat, pe de o parte, în perseverenţa cu care a coordonat demersurile 
pentru reînfiinţarea Episcopiei Timișoarei (în anul 1939), iar pe dealtă parte, un fapt la fel de important, edificarea, până 
la ultimele detalii, a Catedralei episcopale/mitropolitane pe teritoriul parohiei Timișoara-Cetate, construcţie începută 
în anul 1936 șitârnosită la 6 octombrie 1946. De notat că, pe întreaga perioadă de 37 de ani (1922-1959), cât a slujit la 
altarul și în administraţia Bisericii Ortodoxe Române din Timişoara şi Banat, dr. Patrichie Ţiucra, cu autoritatea, tactul și 
competențele sale de exponent de elită al clerului bănăţean, a știut și a reușit să atragă în componenţa corporațiilor 
parohiale din Timișoara-Cetate, numeroși reprezentanţi de frunte, dintr-o bogată diversitate de categorii sociale şi 
culturale timişorene. Contemporanii și urmașii l-au venerat pentru meritele sale deosebite, acordându-i un maxim 
respect chiar și după pensionarea sa definitivă (1 octombrie 1959), iar după trecerea sa la cele veșnice, la 23 septembrie 
1962 14, drept recunoștință i-au ridicat un monument funerar (sfinţit la 24 august 1968), în cimitirul central al orașului. '5 

Evocându-i cu pioșenie și cu venerație pe vrednicii de amintire protopopi ai Timișoarei de altădată, avem conștiința 
că împlinim întocmai îndemnul paulin din Evrei 12, 7:„Aduceţi-vă aminte de mai-marii voştri... priviţi cu luare aminte 
cum și-au încheiat viaţa și urmaţi-le credinţa!” 


NOTE 

1. Prot. Dr. loan Bude, Din istoricul parohiilor ortodoxe române timișorene, Editura Învierea, Timişoara, 2007, p. 187; 

2. 1.D. Suciu, D. Niculescu, V. Ţigu, Catedrala Mitropoliei Banatului, Timișoara, 1979, p. 46; 

3. Ibidem, p. 47; 

4. Cf. loan Bude, Repere ortodoxe române timișorene, Ediţia a II-a, Editura Art-Press, Timișoara, 2012, p. 82-87. 

5. Nicolae Ilieșiu, Timișoara. Monografie istorică, Timișoara, 1943, p. 151;1.D.Suciu, Monografia Mitropoliei Banatului, 
Timișoara, 1977, p. 137-138; 

6. Cf. Aurel Cosma-junior, Un mic istoric al Bisericii Românești din Timișoara-Fabric (Sf. Ilie), Timișoara, 1926, p. 6; 

7. ldem, Istoria presei românești din Banat, Timișoara, 1932, p. 6-12; 

8. I.D. Suciu, D. Niculescu, V. Ţigu, o.c., p. 58; 

9. Aurel Cosma-junior, o.c., p. 46-47; 

10. 1.D. Suciu, o.c., p. 222; 

11.1.D. Suciu, D. Niculescu, V. Ţigu, o.c., p. 29; 

12. Aurel Cosma-junior, Prin Timișoara de altădată, Editura Facla, Timișoara, 1977, p. 94; 

13. Cf. Prot. Dr. loan Bude, Din istoricul..., p. 186-187; 

14. ldem, Timişoara - „Orașul intern” Restituiri documentare bisericești, Editura Art-Press, Timișoara, 2010, p. 18; 

15. Idem, Din istoricul..., p.31 și urm.; Ibidem, p. 41-88. 

PROFESORUL UNIVERSITAR DR. ION ILIESCU. 
O VIAȚĂ DEDICATĂ CĂRŢILOR 
(1929-2018) 


Preot dr. IONEL POPESCU 


Prof. univ. dr. lon 
“liescu s-a născut la 4 
ianuarie 1929, în orașul 
Roman, judeţul Neamţ. 
A studiat la liceul,„Roman 
Vodă” din Roman și la 
Facultatea de filosofie 
de la lași, Cluj și Bucureşti, 
având ca profesori, pe L. 
Blaga, Șt. Bârsănescu, 
V. Pavelcu, Al. Dima, |. 
Didilescu, D.D. Roşca. În 
1952 a fost repartizat ca 
profesor de filosofie la 
Orăştie, unde a activat 
timp de zece ani. 

În anul 1962 a 
1 fost numit lector la 

devenit conferenţiar și apoi profesor. A fost membru în Comisia învățământului superior pentru filosofie (1972), 
director al Centrului de științe socio-umane din cadrul Academiei, filiala Timișoara (1977). Doctoratul l-a promovat 
în anul 1970, cu lucrarea „Arta frumosului”, elaborată sub coordonarea academicianului D.D. Roșca. 

Pelângă prolifica activitate didactică, profesorul lon Iliescu a constituit Societatea Română de Bibliofilie, la Târgoviște, 
în anul 1972, fiind vicepreședinte. A fost membru al mai multor societăți culturale, cu statut de fondator: „Neagoe 
Basarab”, Târgovişte — 1972, „Ovid Densușianu”, Deva - 1973, „Nicolae Ursu”, Timişoara - 1974, „Societatea de Științe 
Istorice şi Filologice” Bucureşti - 1965,,„Prietenii Muzeului Pedagogic”, București - 1969, „Societatea prietenii istoriei, 
Muzeul Banatului”, Timișoara - 1975, „Cercul de folclor”, Universitatea din Timișoara — 1967, „Societatea Română Ex 
libris”, Oradea — 1994. 

Din 1974 a fost membru în Comitetul de filosofia şi istoria științei de pe lângă Academia Română. De asemenea, 
a participat cu diverse comunicări la sesiunile naţionale organizate de Academie la filialele din lași, Cluj, Timișoara, 
Bucureşti și a luat parte la Congresul internațional de estetică, din anul 1972. 

A participat, de asemenea, la numeroase sesiuni naționale organizate de universitățile din ţară, precum şi la 
manifestări ştiinţifice organizate în Germania, Grecia, Ungaria, Republica Moldova, fosta Iugoslavie. 

Colecţionar renumit, bibliofil, iubitor de artă, profesorul lon Iliescu a organizat peste 300 de expoziţii în ţară și în 
Grecia, Republica Moldova, Bulgaria, Austria, Germania, Italia, fosta Iugoslavie, cu materiale din colecţia personală. 

Autora peste 80 de cărţi de estetică, istorie literară, folclor, cultură, filosofie, teoria și istoria presei românești și a 800 
de studii și articole științifice, profesorul lon Iliescu a fost fondatorul Facultății de Jurnalistică la Universitatea,Tibiscus” 
din Timişoara și al Facultăţii de Ştiinţe ale culturii de la Universitatea Banatului, la ambele aducând și acreditarea oficială. 

Biblioteca sa impresionantă cuprinde zeci de mii de cărţi, unele foarte vechi (de pe la 1500, 1600, 1700), manuscrise 
originale, carte de patrimoniu, cărți cu autograf, numeroase ziare vechi, documente, partituri, cărți poștale ilustrate, 
timbre, cărţi de vizită de la scriitori, afișe, programevechi, tablouri, între care și un număr impresionant de icoanevechi, 
pictate pe pânză, lemn sau sticlă, cu valoare de patrimoniu. Numeroși scriitori, esteticieni, literați, ziarişti, pedagogi, 
critici literari din ţară și din străinătate au scris sute de cronici, recenzii și aprecieri despre opera sa și despre minunata 
sa colecţie. De asemenea, n-a fost eveniment cultural omagial dedicat poetului Mihai Eminescu, la care profesorul 

lliescu să nu fie prezent cu 2-3 vitrine de exponate. El nu s-a rezumat doar la manifestările organizate în Timişoara, ci 
a colindat cu exponatele sale și marile oraşe ale României. 

Între rarităţile din colecţia profesorului Iliescu se remarcă, de bună seamă, cărţile biblice. Cea mai veche, Incunabul, 
datează de la 1470-1480, iar câteva cărți românești, scrise în alfabetul chirilic, datează din perioada anilor 1820-1830- 
1840. 

Pentru regretatul profesor lon Iliescu, cărțile au fost viața sa. A scris cărţi, cronici şi recenzii, a făcut expoziţii, a editat 
ziarul, Bibliofilia”, a cutrereiat țara pentru a-și îmbogăţi colecţia, a investit sume apreciabile pentru a achiziționa rarități 
şi a le expune. Pentru dânsul bibliofilia nu a fost doar un hobby, o plăcere care a solicitat energie şi bani, ci o ştiinţă 
umanistă a cărții, o axiologie aplicată, pe care a inovat-o prin contribuţiile sale științifice. 

Aportul său în vastul domeniu al esteticii a vizat și unele aspecte necercetate. Astfel, s-a ocupat de cursul de 
estetică al lui Simion Bărnuţiu, de teza de doctorat din Germania a lui C. Dimitrescu-lași, de lucrări necunoscute tipărite 
în Franţa, aparţinând lui Matilda Ghyka etc. În prezentarea istoriei esteticii, contribuţiile sale au evidenţiat lucrările 
marilor noştri esteticieni şi au pus în valoare operele unor autori mai puţin cunoscuți în acest domeniu, cum au dost: 
D. Cantemir, C. Diaconovici Loga, Samuil Micu, D. Golescu, loan Budai Deleanu, și apoi M. Eminescu, |. Slavici, V. Conta, 
G. Coşbuc, G. Dem-Teodorescu, M. Dragomirescu. 

Încă din copilărie, de pe vremea când era elev la Roman, a început să citească foarte mult şi să adune cărţi, datorită 
profesorului său de limba română, Alexandru Epure, care i-a insuflat dragostea pentru literatură și în special pentru 
Mihai Eminescu. 

Colecţia sa mai cuprinde 40 de tablouri şi schițe cu Mihai Eminescu, precum și aproape 20 de cărţi scrise despre 
poetul nostru național. Prima carte a fost, Eminescu în Banat”, scrisă în 1957 şi câteva sute de cărți cu și despre Eminescu. 

A publicat 14 cărți în colaborare cu încă un autor şi 14 cărți împreună cu mai mulţi autori. Paleta preocupărilor sale 
este și ea foarte extinsă, pentru că domeniile abordate au fost: estetica, istoria literară, bibliofilia, jurnalistica, teoria 
artei, istoria presei, cultura, bibliografia, muzica. 

La cele deja arătate se adaugă preocupările consacrate folclorului. Profesorul Iliescu a cercetat în acest domeniu 
aspecte mai puţin cunoscute, cum ar fi: folclorul minerilor, folclorul manuscriselor și folclorul din Banat. 

Lucrările de istorie literară le-a realizat din perspectiva ineditului, pentru a putea aduce contribuții noi în cunoașterea 
scriitorilor Eminescu, Alecsandri, Creangă etc. A valorificat, astfel, materialul inedit din corespondenţă, acte oficiale și 
documente legate de viaţa scriitorilor, a cules materiale de presă și a întocmit monografii ale unor personalități din 
Hunedoara, Timișoara, Orăștie, Reșița etc. 

Articolele, studiile, cercetările sale au fost publicate în reviste din ţară și din străinătate, cum ar fi:,Limba și literatura”, 
„Cercetări filosofice”„Revista de filosofie”, Analele Universităţii din București” (Estetica), „Steaua „Analele Universităţii 
din Timișoara” (seriile de filologie și seria de științe sociale), „Scrisul Bănăţean',„Orizont”,„Studii de filosofie” Timişoara, 
„Transilvania”- Sibiu,„Familia”— Oradea, Lumina”, „Limba Română”- lugoslavia,„ Lenau Forum” - Austria,„Sociological 
Abstracts”- California, Statele Unite ale Americii. 

Multiplele sale lucrări au făcut referire la numeroase personalităţi ale vieţii noastre culturale, precum: Mihai Eminescu, 
lon Creangă, lon Luca Caragiale, loan Slavici, Vasile Alecsandri, Alexandru Macedonski, George Coșbuc, Aron Cotruș, 
Simion Bărnuţiu, Constantin Dumitrescu lon, Ovid Densușianu, Matilda Ghyka, Nicolae Titulescu, Alexandru Dima, 
Alexandru Epure, Constantin Diaconovici Loga și alţii. 

Ostenelile sale în domeniul vieţii noastre culturale au generat articole, cronici sau recenzii ale unor renumiţi condeieri, 
din rândul cărora fac parte academicieni, istorici literari, esteticieni, filosofi, critici literari, folcloriști, muzicologi, istorici. 

Opera imensă a profesorului lon Iliescu și raritățile colecționate de către el, s-au bucurat de prețuirea mitropolitului 
Nicolae Corneanu, care a participat la multe din expoziţiile sale şi de aprecieri notabile peste granițele ţării noastre. 
Recenzii, articole, știri, prezentări ale colecției sale au apărut în Germania, Franţa, Italia, fosta Iugoslavie, S.U.A., Ungaria, 
Republica Moldova, Austria, Grecia etc. 

Opera remarcabilă a profesorului universitar lon Iliescu și inestimabila sa colecţie atestă din plin valoarea 
contribuţiilor şi a cercetărilor derulate zeci de ani și dragostea sa pilduitoare pentru cultură, artă și spiritualitate, 
spiritul său enciclopedic și sacrificiile făcute de-a lungul vieții pentru a salva și a lăsa posterităţii o comoară de mare 
preţ care, fără strădaniile sale s-ar fi risipit și poate ar fi dispărut. 

În prima zi a noului an 2018, profesorul universitar dr. lon Iliescu şi-a încredinţat sufletul în mâinilei lui Dumnezeu. 
Miercuri, 3 ianuarie 2018, a fost prohodit după rânduială, iar trupul său a fost așezat în cimitirul din Timișoara, Calea 
Șagului, întru nădejdea Învierii şi a vieţii veşnice. 

PREZENTARE DE CARTE 
O DOCUMENTATĂ MONOGRAFIE 


Preot prof. dr. VASILE V. MUNTEAN 


Am în vedere o bine întemeiată 
şi voluminoasă carte intitulată 
4 Monografia Protopopiatului 
E ortodox român al Făgetului, 
elaborată de Domnii prof. loan 
Cipu și Dumitru Tomoni, cunoscuţi 
„specialişti, coordonator fiind P. On. 
„ prot. Bujor Păcurar. Cuprinde 811 
pagini (text, anexe și iconografie). 
Prefaţa e semnată de Înaltpreasfinţia 
Sa loan Selejan, Mitropolitul 
Banatului. 

Materialul este strucurat în două 
părţi, Partea întâi fiind la rândul ei 
i împărţită în 5 capitole. Pe etape se 
descrie geneza și evoluţia protoieriei 
făgeţene până în contemporaneitate, ultimul capitol fiind dedicat bisericilor de lemn (monumente istorice) și 
mănăstirilor. Partea a doua iarăși conţine 5 mari capitole și prezintă gradual dezvoltarea învăţământului confesional 
din protopopiatul Făget; ultimul capitol privește teme precum: donaţii, fonduri, fundaţii ecleziastice, edificii școlare 
şi inspecţie şcolară. În final, se oferă o bogată bibliografie, reproduceri de documente și mai multe ilustraţii color. 

După cum a subliniat Întâistătătorul Bisericii bănăţene în Precuvântare, autorii actualei monografii - utilizând şi un 
însemnat fond arhivistic — au reușit să recupereze „o parte din zestrea spirituală și culturală a românilor din această 
parte de ţară”, ceea ce nu este puţin. 

În vederea unei noi ediţii, să-mi fie permis a aduce unele îndreptări; sper să fie de folos. Se încearcă, justificat 
de altfel, acreditarea ideii că districtul de la 1716 ar putea fi protopopiatul Făgetului (pp. 10, 53, 70, 71), dar nu 
întotdeauna protoieria se suprapune exact districtului. Bunăoară, în 1757 ca protoprezbiterat Lugojul avea în subordine 
17 localităţi sau unităţi (şi 25 de preoţi) iar în anul 1768, ca district, avea 95 de preoți (|. D. Suciu — R. Constantinescu, 
Documente privind istoria Mitropoliei Banatului, |, Timişoara 1980, pp.227, 228 și 316). Apoi, nu există bază documentară 
pentru ipoteza conform căreia episcopul Timișoarei, sau Mihai Viteazul (p. 62), s-ar fi implicat la 1594 în răscoala 
antiotomană condusă de episcopul Vârșeţului (V. Muntean, Monografia Arhiepiscopiei Timişoarei, |, Timişoara 2012, p. 
80, cu bibliografie). Pe urmă, nu e vorba de lenopole-Ineul românesc (p. 63), ci de lenopolea herţegoviniană (cf. P. Vesa, 
Episcopia Aradului 1706-1918, Cluj-Napoca 2006, p. 56). Nici Ioanichie Vladislavlievici al Timișoarei nu poate fi privit 
doar ca simplu episcop (pp. 73, 201-202), din moment ce el însuși — în 1724 - se iscălea ca „mitropolit Temişvarskii” (|. 
B. Mureșianu, Cartea veche bisericească din Banat, Timişoara 1985, p. 265). După aceea, protopopul de la Sudriaș (din 
1762; vezi p. 77 din Monografie, unde se indică cei 37 de ani ca vechime în protoierie) nu se chema Popovici (pp. 77, 
97 și 100), ci Petrovici (|. B. Mureșianu, Un document din 1767 privind aspecte alevieţii bisericeşti din Banat, în „Mitropolia 
Banatului”, nr. 5-8/1976, p.544). Acesta nu până în 1777 a rezidat în Sudriaș (p. 81), ci până în 1770, când trece la Făget. 
În p.97, al treilea Belinţ trebuie citit Balinţ. Problema clericilor români cu nume sârbizate (vezi tabelele din pp. 96-98 
şi 100-101) cred că am rezolvat-o, într-un chip nepărtinitor, în „Altarul Banatului”, nr. 7-9/2016, p. 94 şi urm..). În p. 100, 
Boșuri se va lectura - corect - Bujor. D.Teodori a fost dascăl la Vârșeț nu până în 1865 (p. 133), ci până la finele anului 
precedent. M-am așteptat ca lista titularilor protopopiatului Făget (pp. 88, 169, 196, 330 şi 512-513) să fie completă, 
fără cusur; de exemplu, Gruescu apare ca... Enescu (lapsus calami). Înfăţișez, acum, această listă cu numele cunoscute: 
Anghel (1735), loan Teodorovici (1753-1769), Petru Petrovici (1762-1770, la Sudriaș; 1770-1799, la Făget), Dimitrie 
Mihăilă (Mihailovici, 1799-1807), Chiril Radosavlievici (1808-1810), loan Nicolici (1811), loan loanovici (1812-1814), 
Petru Atanasiu (Atanasievici, 1815-1853), Partenie Gruescu (administrator protopopesc, 1853-1854), Nicolae Pavlovici 
(1854-1860), Dimitrie Petrovici (1861), Atanasie loanoviciu (1861-1886) ș.a.m.d. Evident, aceste remarci, făcute sine 
ira et studio, nu scad valoarea deosebită a prezentei lucrări; îi felicit pe realizatorii ei. 

JURNAL DE SUFLET (II) 


PRIMUL GÂND DESPRE PREOȚIE 


CRISTIAN BĂLEANU 


Sufletul are nevoie de Tine, Doamne, mai mult decât 
plămânii de aer. Ne ești de neînlocuit! Inima bate mai 
liniştită atunci când aude cuvântul părinte. Se bucură 
atunci când părinţilor le este acordată dragostea care 
să împlinească porunca cinstirii lor, pentru „ca să-ţi fie 
bine”, smerite suflete! Însă tresaltă de împlinire atunci 
când tinde într-o continuă rugăciune către Tine,cu toată 
puterea”? sa. Compune psalmi neîntrerupţi spălaţi de 
lacrimile calde - râuri la marginea cărora vedem lumina 
prezenţei iubirii Tale nemăsurate... 

Te-am depărtat de la noi încă de la începuturi și am 
continuat să ne afundăm în păcat. Suntem neputincioşi, 
iarTu necunoști slăbiciunea. Ne-ai scos din jugul păcatului 
adamic jertfindu-Te pentru noi, fiindcă știai că mulţi dintre 
noi se vor întoarce. Hristoase, Dumnezeule, Arhiereu peste 
tot şi toate, Împărat și Învățător al propriei creaţii! Citesc 
şi recitesc scrierile apostolilor Tăi, fiind impresionat de 
dumnezeiasca lor activitate. Prin ei ai transmis Harul Tău 
sfinţitor generaţiilor ce încă se mai succed în parcurgerea 
vieţii pe acest pământ, ca prin lucrarea Duhului Sfânt și 
mijlocirea preoţilor să petreci într-un infinit,acum”, alături 
de cei ce Te cheamă. 

Așadar, preoţilor le este încredinţată meseria mai 
presus de meserie, slujirea mai presus de slujire, deoarece 
ei sunt aleşi ca să ducă la bun sfârșit opera Ta mântuitoare. Cutremurătoare slujirea, profundă chemarea omului care 
Te vestește, care își învaţă fraţii despre ceea ce ești Tu cu adevărat și cât de departe merge dragostea Ta faţă de noi. 
Şi preotul exprimă dragoste faţă de aproapele său, prin însuși rolul pe care și l-a însușit. Te mărturisește pe Tine prin 
cele mai mici și cuvioase acţiuni, îi este plăcută comuniunea cu Tine, continuându-se după fiecare Liturghie, trăind 
Liturghie după Liturghie. Îmi amintesc când, prima dată, la o vârstă fragedă, m-am ataşat rapid de preotul care oficia 
slujba într-un cadru unde erau prezenţi membrii familiei mele. Auzisem de el doar, iar prezenţa lui prietenoasă m-a 
determinat să îl percep ca pe un apropiat. Un om care mă înţelegea, creând în juru-i liniște și pace. Instinctual mergeam 
pe lângă el și cu emoție ascultam de orice sfat și rugăminte de a sa. Fericită amintire, fericit preot! Fericit sunt și eu 
că am primit de la Tine, din acel moment, exemple de acest gen nenumărate, pe unele, din păcate, neestimându-le 
mereu la justa lor valoare. 

Îţi mai ceream, o, Doamne, în clipele de însetare prin labirintul adolescenţei mele, atunci când Te căutam imprecis 
în filosofie şi beletristică, îţi mai ceream să Te recunosc, să Te găsesc. Cum Tu ai nemăsurată milă şi îndurare faţă de 
cei ce Îţi greşesc, iar iubirea Ta faţă de cel mai mare păcătos este mult superioară iubirii celui mai evlavios sfânt către 
Tine, mi Te-ai făcut cunoscut şi pe cale raţională. Mi-ai dat mie, scepticului, demonstraţia şi rezultatul ecuaţiei pe 
care nu ştiam să o rezolv. Şi pentru aceasta ai folosit un mijlocitor, prin scrierile căruia am cunoscut că eşti iubire. 
Rodul căutării din acel moment a fost fructificat de primul meu duhovnic. Mi-am dorit să învăţ mai multe legate de 
Teologie. Aşa am ajuns să Te cunosc mai bine. La fiecare Liturghie atenţia mea se concentrează şi asupra preoților, iar 
gândurile mele încep să se rărească. Mă gândesc la cuvintele Tale din Evanghelie, la Jertfa Ta, la tot ce se întâmplă în 
altar. Mă îndemn câteodată la mai multă smerenie, cucernicie. Uneori cad în rugăciune. De multe ori, însă, conchid: 
„ce frumoasă e preoţia! ”, 


1 Biblia sau Sfânta Scriptură, Editura Institutului Biblic şi de Misiune Ortodoxă, Bucureşti, 2008, Ieşirea 20, 12. 
2 Idem, Marcu 12, 30. 

lerarhii din Mitropolia Banatului 
s-au întrunit luni, 23 ianuarie, în Sinod 
Mitropolitan, evenimentul având loc 
la Reședința arhiepiscopală din Arad 
sub preşedinţia  Înaltpreasfinţitului 
Părinte loan, Mitropolitul Banatului. La 
Sinod au participat Înaltpreasfinţitul 
Părinte Timotei, Arhiepiscopul Aradului, 
Preasfinţitul Părinte Lucian, Episcopul 
Caransebeșului, și Preasfinţitul Părinte 
Paisie  Lugojeanul, Episcop-vicar al 
Arhiepiscopiei Timișoarei. 

În cadrul întrunirii, ierarhii au analizat 
şi sintetizat în observaţii unitare proiectul 
de text al Regulamentului Organismelor 
Centrale ale Bisericii Ortodoxe Române, 
conform dispoziţiilor Hotărârii Sinodale 
9417/18 decembrie 2017, și au analizat 
şi sintetizat în observaţii unitare proiectul 
detext al Regulamentului Administrării Bunurilor Bisericeşti, conforma dispoziție Hotărârii Sinodale 9418/18 decembrie 
2017. 

Au urmat apoi discuţii cu privire la organizarea de manifestări cu caracter bisericesc și cultural consacrate 
Centenarului Marii Uniri de la 1918, la care să ia parte preoții, monahii, studenţii teologi și seminariștii, precum și 
credincioșii din fiecare eparhie, urmărindu-se astfel intensificarea activităţii pastoral-misionare din cadrul eparhiilor 
din Mitropolia Banatului. Sinodul Mitropolitan se reunește de mai multe ori pe parcursul unui an, prilej cu care sunt 
discutate probleme privind intensificarea misiunii pastorale în comunitate și chestiuni de ordin administrativ. 


În ajunul sărbătorii Sfinţilor Trei lerarhi, Vasile cel Mare, Grigorie Teologul şi loan Gură de Aur, 29 ianuarie, bănăţenii 
au participat la programul liturgic, prilejuit de hramul istoric al Catedralei mitropolitane din urbea de pe Bega. Zeci 
de credincioși timişoreni s-au rugat împreună cu ierarhii din Arhiepiscopia Timişoarei, aducând prinos de cinstire 
marilor apărători ai Ortodoxiei din secolul al IV-lea. Programul slujbelor dedicate cinstirii ocrotitorilor spirituali ai 
monumentalului lăcaş de cult a debutat cu slujba Vecerniei unită cu Litia, oficiată, în prezenţa Întâistătătorului Mitropoliei 
Banatului, Înaltpreasfinţitului Părinte loan, de Preasfinţitul Părinte Paisie Lugojanul, Episcop-vicar al Arhiepiscopiei 
Timişoarei, împreună cu un sobor de Î Pa 
preoți și diaconi. La final, părintele conf. 
dr. Gavril Trifa, de la departamentul 
teologic al Facultăţii de Litere, Istorie | 
şi Teologie din Timișoara a rostit un Ș 
cuvânt de învăţătură în cadrul căruia 
a vorbit despre epoca tumultoasă în 
care au trait aceşti mari învăţători ai 
creştinătăţii, cunoscută drept „epoca 
de aur”a creștinismului. 

În ziua hramului, 30 ianuarie, la 
Catedrala Mitropolitană „Sfinţii Trei 
lerarhi”din capitala Banatului, Sfânta și 
Dumnezeiasca Liturghie a fost oficiată 
de un sobor de trei ierarhi, format 
din  Înaltpreasfinţitul Părinte loan, 
Arhiepiscopul Timişoarei și Mitropolitul 

Banatului, Preasfinţitul Părinte Paisie Lugojanul, Episcop-vicar al Arhiepiscopiei Timişoarei, şi Preasfinţitul Părinte 
Emilian Crișanul, Episcop-vicar al Arhiepiscopiei Aradului. Din soborul slujitor au mai făcut parte consilierii de la 
Centrul eparhial, protopopii Timișoarei, clericii de la Catedrala Mitropolitană, precum și ieromonahi de la mănăstirile 
din eparhie. 

La slujbă au luat parte sute de credincioși timişoreni, oficialități locale și județene, părinţii profesori de la 
Departamentul de Teologie al Facultăţii de Litere, Istorie şi Teologie din Timișoara, precum şi reprezentanţi ai mai 
multor instituţii de cultură din orașul de pe Bega. 

Cuvântul de învățătură a fost rostit de Preasfinţitul Părinte Emilian, care a evidenţiat faptele pline de sfințenie ale 
acestor mari teologi, vorbind și despre învăţăturile lor ce alcătuiesc dreptarele dreptei credințe. Răspunsurile liturgice 
au fost date de Corul bizantin „Sfântul lerarh Nicolae”, format din studenţi de la Facultatea de Litere, Istorie și Teologie 
din Timişoara. 


Despre biserica de la Sânpetru Mic 

Odată reactivat protopopiatul 
Sânnicolau Mare, în primăvara 
anului 2000, sub purtarea de grijă 
a Centrului Eparhial, a arătat o grijă 
deosebită pentru comunităţile 
religioase mici, preocupându-se 
îndeaproape ca fiecare din acestea */ 
să-și aibă oviaţă religioasă cât decât | 
organizată, cu locaș de cult și casă 
parohială proprii și pe cât este posibil 
și cu preot paroh care să locuiască 
permanent în parohie, stare de fapt 
ce a făcut ca aproape toate filiile 
protopopiatului să se constituie în 
parohii de sine stătătoare. 

Exemplu în acest sens este și 
Sânpetru Mic, care deși număra sub P 
60 de familii, urmare dorinţei credincioșilor, manifestate în repetate rânduri, prin actul nr.1913/2002 a devenit parohie, 
prin desprinderea de parohia Gelu, a cărei filie a fost câţiva ani buni. 

Cu același act al Sf. Arhiepiscopii a Timișoarei a fost numit pe seama parohiei nou înfinţate, studentul Ștefan 
Dumitrescu, cunoscut și dorit de enoriașii acestei comunităţi, el asigurând cântarea bisericească la strana filiei de 
pân-acum, timp de mai mult de un an de zile. 

Cunoscător îndeaproape al nevoilor parohiei, soţia fiindu-i din Variaș, sediu de comună de care acest sat aparţinea 
teritorial, odată numit preot paroh, deși doar absolvent a doi ani de facultate teologică, preotul Ștefan Dumitrescu dă 
dovadă de multă responsabilitate precum și de zel și tact pastoral și ajutat îndeaproape de preoteasă precum și de 
mai mulţi credincioși harnici și darnici, cu mai multă aplecare spre viaţa Bisericii, într-un timp relativ scurt, reușește 
să amenajeze în același imobil cu locaşul de cult o casă parohială funcţională cu toate utilităţile necesare unei familii 
preoțești, pe deasupra amenajând în interiorul casei și o frumoasă sală de lectură pe care a dotat-o cu mobilierul 
necesar, adecvat în acest sens, inclusiv cu câteva calculatoare, sală ce s-a dovedit a fi cât se poate de benefică unei bune 
desfășurări și a catehezelor săptămânale, la care participau cu multă plăcere toţi copiii și mare parte din tinerii satului. 

Nu putem trece sub tăcere aici că în toate aceste acţiuni părintele a fost ajutat îndeaproape și de primarul satului 
de atunci dl.Vasile Horj, care de îndată ce preotul Ștefan Dumitrescu a fost numit ca preot paroh a și eliberat întreg 
imobilul, în care funcţiona capela, punându-l în totalitate la dispoziţia parohiei, atribuind celor două familii enoriașe 
ce locuiau în încăperile libere ale acestui imobil, alte spaţii pentru locuinţă, pentru ca părintele să-și poată amenaja 
aici casa parohială. 

Odată organizată și consolidată parohia, pe plan administrativ, cu casa parohială frumos amenajată și cu capela 
dotată cu cele necesare unei bune desfășurări a activităţilor de cult, părintele s-a preocupat îndeaproape și de sufletele 
enoriașilor care frecventau sfintele slujbe în număr cât mai mare, încât la trei-patru ani de activitate s-a constatat 
ca fiind neîncăpătoare frumoasa micuță capelă, îndeosebi la marile praznice, situaţie în urma căreia părintele pune 
problema ridicării unei noi biserici parohiale. 

Cu studiile terminate între timp, cu imobilul în care se găseau atât capela cât și casa parohială intabulat ca proprietate 
parohială, situaţii la care s-a ajuns nu cu prea multă ușurință, pe lângă părintele ajutând la rezolvarea acestei situaţii un 
bun credincios, de vrednică pomenire, domnul veterinar Viorel Timoceanu, care s-a deplasat chiar și până în Germania 
în vederea rezolvării acestei probleme. Rezolvată, în cele din urmă, pe cale juridică, dorinţa părintelui de a ridica o 
biserică parohială, a fost primită și însușşită cu bucurie de întreaga comunitate religioasă și astfel în mai puţin de doi 
ani de zile a fost găsit și intabulat ca proprietate a parohiei terenul necesar, chiar în mijlocul satului fiind întocmit 
totodată de către doamna arhitect Elena Laslo și proiectul necesar în acest sens, proiect ce prevede o bisericuţă mai 
mică dar frumoasă ca arhitectură, numai bună pentru necesităţile credincioșilor satului. 

Deși entuziaști la început, credincioșii, puţini la număr și cu posibilităţile reduse de criză prin care a trecut întreaga 
ţară, aceștia n-au dispus nici de fondurile necesare fundaţiei, motiv pentru care părintele s-a văzut silit să apeleze 
la credincioșii mai cu posibilitate din alte părţi, să le ceară ajutorul, ajutor ce i-a ieșit în cale în persoana unei bune 
credincioase, manager general al unei firme din Timișoara, d-na Lacrima Elena Toma, născută Bărăgău, care pentru 
început s-a arătat dispusă să suporte în totalitate, cheltuielile necesare turnării fundaţiei bisericii, muncă ce s-a și 
înfăptuit în primăvara anului 2007. 

Precizăm aici că d-na Lacrima Toma nu ajută prima dată o biserică, ea fiind cunoscută pentru contribuţiile substanţiale 
aduse la ridicarea bisericii din Gelu, la casa parohială și aşezământul social din Variaș, la biserica studenţilor din Timişoara, 
la reparaţiile bisericilor din Călacea și Remetea Mare și nu mai puţin la ajutorarea mănăstirilor din Nocrich, judeţul 
Sibiu şi Săraca din eparhia noastră. 

De data aceasta s-a gândit la ceva mai mult și anume chiar să ridice o biserică întru cinstirea memoriei tatălui său, 
decedat, Aron, cioban din părţile Sibiului, stabilit în anul 1964 la Sânpetru Mare, judeţul Timiș, aceasta pentru că la 
îndemnul său, ea a terminat o facultate și s-a putut realiza în viitor numai și numai pentru că a ţinut cont de sfaturile 
şi învăţăturile sale între care şi acum îi răsună în minte spusele,„că nu va reuși nimic în viaţă dacă nu-L va cinsti şi iubi 
pe Dumnezeu”, pe care l-a cunoscut de mică, pe când era dusă de tatăl său de mână la toate sfintele slujbe, de atunci 
rămânând o credincioasă practicantă. 

Am ţinut să precizăm toate acestea pentru a se vedea un adevărat exemplu de credincioasă practicantă, pentru 
că odată turnată fundaţia, această credincioasă și-a dorit să vadă ridicată în roșu întreaga biserică, pe care parohia, 
prin hotărârea de consiliu, care i-a apreciat aportul, a şi închinat-o Sfinţilor Împărați, cinstiţi întocmai cu apostolii 
Constantin și mama sa Elena, al căror nume familia în cauză îl poartă cu demnitate. 

Tot domnia sa a dotat biserica cu uși și geamuri și mai apoi cu gresia cu care este pardosită biserica în interior. 

Fără a nesocoti contribuţia preotului Mihai Herghelegiu, ce i-a succedat preotului Dumitrescu, în 2011 când acesta 
din urmă a fost transferat la cerere la parohia Sânpetru Mare, sau a altor credincioși cât și a administraţiei locale, 
personal a primarului Nicolae Birău ce i-a urmat primarului Vasile Horj, care desigur au mai avut și ei multe de făcut 
până ce se putea târnosi biserica, în anul 2014, am ţinut să subliniez contribuţia deosebită în acest sens a preotului 
Ştefan Dumitrescu şi a ctitorului iniţial Lacrima Toma, aceasta îndeosebi pentru că preotul Ştefan Dumitrescu, în cei 
șase ani de când este la Sânpetru Mare, a ridicat în roşu încă o biserică, mult mai mare, de această dată pe mărimea 
satului de altfel, la care acum se lucrează în interior și despre care, voi vorbi la vremea potrivită. Doamna Toma văzând 
că pe măsură ce se jertfește mai mult pentru sfintele biserici, cu atât sporește binecuvântarea lui Dumnezeu asupra 
familiei sale, sigur își va mai aduce contribuţia pentru finalizarea bisericii din Sânpetru Mic, nu va lăsa deoparte nici 
biserica din Sânpetru Mare, satul în care a copilărit, acesta fiind un vis al fratelui său (protopop Gheorghe Sutac). 


Manifestare la Academia Română filiala Timișoara 

În ziua de 17 ianuarie, în Aula festivă a Academiei Române, Filiala Timișoara, în prezența membrilor Academiei, 
oamenilor de cultură, a unor clerici din parohiile timişorene și a mai multor reprezentanţi ai mediului universitar 
bănăţean s-a desfășurat manifestarea cultural-ştiinţifică academică „Cultura Banatului și Unitatea Naţională”sub egida 
Institutului de Studii Banatice „Titu Maiorescu” în cadrul Zilelor Culturii Naţionale. 

La acest eveniment a participat Înaltpreasfinţitul Părinte loan, Arhiepsicopul Timișoarei şi Mitropolitul Banatului, 
care a susținut referatul „Banatul în contextul internaţional al Marii Uniri”. 

Cuvântul de deschidere și primul referat a fost susținut de Acad. Păun lon Otiman, președintele filialei Academie 
Române, cu tema,Cultura Banatului, între paradox și Baroc” A urmat vizionarea filmului documentar, La Oraviţa, lumina 
Eminescu”, realizat de Vasile Bogdan de la TVR Timișoara, iar criticul şi istoricul literar Cornel Ungureanu, preşedintele 
Uniunii Scriitorilor din România, filiala din Timișoara a prezentat nume și personalităţi ale Unirii în Banatul de ieri şi 
de astăzi. Manifestarea a avut și două momente artistice, oferite de studenți ai secției de actorie de la Facultatea de 
Teatru din Timişoara, care au prezentat pagini din creaţia eminesciană şi recitalul corului, Armonii”al Şcolii Gimnaziale 
de muzică, Filaret Barbu”din Lugoj, condus de Claudia Creţiu, profesor de pian și cor la această unitate de învățământ. 

Această manifestare cultural-ştiinţifică realizată cu ocazia Zilelor Culturii Naţionale se află la a 9-a ediţie, devenind 
o frumoasă tradiţie în urbea de pe Bega, pe care Academia Română, filiala din Timișoara și Mitropolia Banatului o 
aduce în atenţie iubitorilor de neam și cultură. 


Conferinţă dedicată ocrotitorilor învăţământului teologic 

Luni, 29 ianuarie, în sala festivă a Centrului 
eparhial a avut loc conferinţa „Sfinţii Trei Ierarhi 
şi Teologia Morală - semn al unităţii de credință, >” i 
susținută de pr. conf. dr. Gavril Trifa, profesor la 
Facultatea de Teologie din Timişoara. La evenimentul 
duhovnicesc a fost prezent Înaltpreasfinţitul Părinte 
loan, Arhiepiscopul Timişoarei și Mitropolitul 
Banatului. Au participat părinţi profesori de la 
Facultatea de Teologie, cadre didactice, studenți 
teologi din anul I-IV, precum și studenţi masteranzi. 

Conferenţiarul a prezentat patru mari teme din 
operele Sfinţilor Trei lerarhi, care au vizat conştiinţa 
morală, virtutea creştină - natura și opusul ei, 
valoarea morală a vieții pământești și iubirea, ca element fundamental pentru edificarea unităţii de credinţă. 

În cadrul conferinţei stundeţii teologi prezenţi au avut intervenţii, care au venit să completeze conferinţa cu citate 
reprezentative pentru tema prezentată. Astfel, studentul Andrei Bratiș a vorbit despre viaţa Sfântului Vasile cel Mare, 
studentul Cristian Băleanu, a adus în atenţie tema pocăinţei, aşa cum apare în opera Sfântului loan Gură de Aur, iar 
studentul Costel Paulescu a prezentat câteva repere din scrierile Sfântului Grigore Teologul. De asemenea, au mai 
avut intervenții și studenţii din anul IV, Ilie Adrian lacob, Dan Alin Georgevici și Alin Cristian Ivaniciuc. 

Pe tot parcursul conferinţei Corul Facultăţii de Teologie din Timişoara condus de diac. dr.lonuţ Alexandru-Ardereanu 
a prezentat un buchet de tropare şi imne duhovnicești închinate ocrotitorilor învățământului teologic timişorean. 

La finalul conferinţei, Înaltpreasfinţitul Părinte Mitropolit loan a felicitat pe părintele conferenţiar Gavril Trifa, pe 
părinţii profesori şi pe stundenţii, care în număr mare au fost prezenţi la aceast moment duhovnicesc. Înaltpreasfinţia 
Sa a arătat că cei trei mari sfinţi ai Bisericii noastre reprezintă modele vii, atât pentru stundenţii teologi, dar și pentru 
creştinii, care citesc şi studiază operele nemuritoare ale acestor trei mari luminători ai Bisericii. De mai bine de 1600 
de ani Sfinţii Trei lerarhi rămân modele, atât pentru noi, cei care facem parte din cler, cât și pentru oamenii credincioși. 
Prin viaţa și opera lor, <<pe râurile înțelepciunii cele cu miere curgătoare care adapă toată făptura cu apele cunoștinței 
de Dumnezeu>>, ei ne-au lăsat câteva jaloane privind viaţa duhovnicească, așa cum au auzit de la ucenicii lui Hristos, 
de la misionarii creștini din viața primară a Bisericii. Până astăzi scrierile lor ne învaţă cu simplitate și claritate, cum 
poate omul să fie călăuzit pe cărarea mântuirii” a precizat Înaltpreasfinţitul Părinte Mitropolit loan. 


$% 
> Daia: 


Sfinţire la biserica din Ghilad 
În ziua să 25 ianuarie, la bucuria credincioșilor din parohia Ghilad s-a alăturat și Înaltpreasfinţitul Părinte loan, 
4/0, Mitropolitul Banatului, care, împreună 
cu părintele protopop loan Prisăcean și 
cu un sobor de preoţi din Protopopiatul 
Deta, a binecuvântat lucrările de refacere 
a acoperișului și a turlei bisericii, sfințind, 
totodată, și noua cruce ce va străjui, din 
înălțime, nu numai lăcașul de cult, ci întreaga 
comună. 

„lată că, după o încercare destul de grea 
venită asupra acestei biserici, a sosit clipa 
unei sfinte mângâieri. Acum, după refacerea 
; șarpantei șia turlei, care, după cât s-a putut 
i constata, nu a mai fost recondiţionată de 
| mai bine de 250 de ani, să ne rugăm la 
Dumnezeu să o păzească, așa cum a păzit 
biserica aceasta de la zidirea ei din 1762. 

Lucrarea credincioșilor de acum va fi pomenită sute de ani în istoricul bisericii. Mă bucur că în această zi au fost 
prezenţi și copii, pentru a săruta această sfântă cruce, întrucât ei vor spune în timpul vieţii lor cum, într-o zi de ianuarie, 
au sărutat crucea bisericii, care, începând de astăzi, nu va mai fi sărutată decât de prima rază de soare venită peste 
acest sat. Nădăjduiesc ca ziua de astăzi să fie una dintre frumoasele amintiri din viața dumneavoastră, că aţi sărutat 
crucea de pe turnul bisericii, cruce pe care îngerii lui Dumnezeu o duc mai sus de acest turn, adică în Rai! a spus 
Părintele Mitropolit loan. 

La final, Mitropolitul Banatului a mulțumit tuturor celor care au contribuit la restaurarea bisericii, exprimând cuvinte 
de gratitudine Preafericitului Părinte Daniel, Patriarhul Bisericii Ortodoxe Române, Înaltpreasfinţitului Părinte Casian, 
Arhiepiscopul Dunării de Jos, și Secretariatului de Stat pentru Culte, care au fost solidari cu toate comunităţile parohiale, 
afectate de urgia furtunii. 

„Îndrept gândul meu și către Părintele Patriarh Daniel, care, la două zile după calamitate, m-a sunat, întrebându-mă 
de starea bisericilor afectate, iar, în mai puţin de o săptămână, ne-a alocat o importantă sumă de bani, cu ajutorul 
căreia am început lucrările de refacere. De asemenea, aduc mulțumiri și Înaltpreasfinţitului Casian, care, într-un timp 
foarte scurt, ne-a trimis din partea bunilor credincioși din Galaţi un ajutor financiar, precum și dl. Victor Opaschi, 
secretarul General pentru Culte, care ne-a ajutat din punct de vedere financiar pentru refacerea sfintelor biserici”, a 
mai menţionat Înaltpreasfinţia Sa. 

După închinarea înaintea Sfintei Cruci, credincioșii au fost martorii unui alt eveniment unic, și anume la montarea, 
cu ajutorul unei macarele de mare tonaj, a turlei, iar, la final, a fost ridicată și Sfânta Cruce în vârful noii construcții. 

În prezent, în urma unei constatări tehnice de evaluare, se derulează și alte lucrări de consolidare a pereţilor bisericii 
și de refacere a hidroizolaţiei, urmând ca în perioada următoare să fie decapată, apoi refăcută întreaga tencuială 
exterioară. În urma tuturor lucrărilor realizate prin împreună-lucrarea credincioșilor din diferite zone ale ţării, biserica 
din Ghilad devine, astfel, nu numai un rod al faptelor de credinţă, ci și o expresie a unităţii de credinţă și, nu în ultimul 
rând, un simbol al împlinirii unui deziderat. 


Octava de rugăciune pentru unitatea creștinilor, la Lugoj 
Duminică, 20 ianuarie, biserica romano 
- catolică din Lugoj a găzduit Octava de 
Rugăciune pentru Unitatea creștinilor, 
la care au participat reprezentanţi 
"“* ai cultelor religioase din oraș, pr. loan 
| Cerbu, (Protopopiatul Ortodox Român din 
Lugoj); Excelenţa Sa PS. Alexandru Mesian, 
(Episcopia Greco - Catolică de Lugoj); 
pr. llie Albiciuc, (Protopopiatul Ortodox 
Ucrainean din Lugoj); Zoltan Gall, (Parohia 
Reformată din Lugoj); Petrică Farcaș, 
(Comunitatea baptistă din Lugoj); Alin Tech, 
(Comunitatea penticostală din Lugoj); Ivan 
Bloch, (Comunitatea evreiască din Lugoj); 
pr. Mihail Titi Dumitresc, (Parohia Romano — 
Catolică din Lugoj). Cuvântul de deschidere 
a aparţinut, pr. Mihail Titi născ care a salutat prezenţa reprezentanţilor cultelor religioase, a autorităţilor locale 
din oraș precum și a tuturor credincioșilor care au luat parte la eveniment. Tema principală din acest an a fost versetul 
din cartea leșirii cap. 15 versetul 6:„Dreapta Ta, Doamne, și-a arătat tăria” pe marginea căruia fiecare invitat a prezentat 
câte o reflecţie teologică. Tema și textul Octavei de rugăciune au fost pregătite anul acesta de bisericile din Caraibe și 
înfățișează determinarea Domnului de a-și îndeplini planul de mântuire și preamărire a Numelui Său prin formarea 
propriului popor, unit într-un legământ sacru cu Dumnezeu. Profeţii amintesc în mod repetat Israelului că 
relaţiile dintre diferitele clase sociale trebuie să se bazeze pe dreptate, compasiune și milă. Astfel, poporul trebuie 
să se străduiască mereu să trăiască sub forma unei comunităţi împăcate. Biblia continuă și în ziua de astăzi 
să fie o sursă de consolare și eliberare, iar Biserica, asemenea Israelului, este chemată să transmită tuturor oamenilor 
de pe Pământ mesajul de a trăi în dreptate și pace. Luările de cuvânt au fost intercalate de intonarea câtorva piese 
religioase de către corul și orga bisericii gazdă. Finalul întâlnirii a constat din mesaje de felicitare adresate Excelenței 
Sale PS Alexandru Mesian, cu prilejul zilei de naștere, care a coincis anul acesta cu bucuria comuniunii în rugăciune 
a tuturor cultelor din orașul Lugoj (pr. Cristian Cerbu). 

O activitate catehetică s-a desfățurat la 
Parohia Ortodoxă Română lecea Mare în data 
de vineri 26 ianuarie, în cadrul orei cu copiii, 
având grup ţintă elevii din clasele a VIl-a 
şi a VIll-a. Părintele paroh Ciprian Goguţ a 
avut ca invitaţi pe Pr. Ciucur Aurelian Ștefan 
responsabilul catehetic al Protopopiatul 
Sânnicolau Mare și pe profesorul din localitate, 
Zoran Daniel Dușcă. Scopul acestei întâlniri 
a fost de a-i determina pe elevi să înţeleagă 
mai bine Taina Euharistiei prin exemplificarea 
Proscomidiei. Elevii au fost foarte interesați 
de ceea ce au văzut și totodată au avut multe 
întrebări legate de această temă. La finalul 
activitații, s-a oficiat un Acatist, la care au | 
participat toţi cei prezenţi (prof.Zoran Dușcă). 

Duminică, 11 februarie a fost oficiată Taina 
Sfântului Maslu de obște în filia Mănăstire a 
parohiei Berecuţa. În capela cu hramul „Pogorârea 
Sfântului Duh” s-au împărtășit de darul rugăciunii 
şi al comuniunii clerici și credincioși. La invitația 
P. C. Părinte Zoran Milovanov, parohul locului au 
slujit P. C. Părinţi Călin Negrea (Gătaia), Jivoine 
Maletici (Denta), Gornic Milivoi (Sânmartinul 
Sârbesc), Sebastian Andrei Petrescu (Percosova), 
Tiberiu Dan Gherasim (Ferendia) și Valentin 
Bugariu (Birda), mai mulţi credincioși din localitate 
dar şi din parohiile vecine. Cuvântul de învățătură 
ocazional a fost susținut de părintele Valentin 
Bugariu care pornind de la versetul: „...Zaheu, 
grăbește-te și dă-te jos, căci astăzi trebuie să 
rămân în casa ta” (Luca 19, 5) a accentuat faptul că, așa cum odinioară Mântuitorul îi poruncește lui Zaheu, glasul 
Fiului lui Dumnezeu răzbate către noi îndemnându-ne la efort de a cobori din patimi și păcate, iar postul este cea mai 
potrivită cale de a-L întâlni nu doar pe Hristos Cel Răstignit, ci pe Însuși Fiul Omului, Înviat. 


parohiei Teremia Mare, cu binecuvântarea Înaltpreasfinţitului loan, 
Mitropolitul Banatului a fost instalat un nou preot slujitor în persoana 
părintelui Viorel Pescar, licenţiat al Facultăţii de Teologie din Arad, 
promoţia 2014, născut la data de 18 august 1988, în localitatea 
Sânnicolau Mare. | 
După Sfânta Liturghie, părintele protopop Marius Podereu l-a 
prezentat pe noul păstor credincioșilor prezenţi în număr mare în 
capela cu hramul „Sfânta Parascheva” din Teremia Mică. În cuvântul 
său, protopopul Sânnicolaului Mare, a subliniat cât de mare este Taina 
Preoţiei și responsabilitatea preotului, ca slujitor al lui Dumnezeu, 
conștientizându-l pe noul preot de marea misiune și răspundere care i 
s-a dat de către Înaltpreasfinţitul Părinte Mitropolit loan. La ceremonia 
de instalare a fost prezent și preotul paroh Liviu Bogos care i-a uratun 
bunvvenit noului preot, ca ajutor în slujire și propovăduire a Evangheliei. 

Primarul comunei Teremia Mare, D-l CornelVasile Gui, în cuvântul său, l-a asigurat pe părintele Viorel de tot sprijinul 
său şi al instituţiei pe care o conduce, arătându-se foarte bucuros că în parohia Teremia Mare vor sluji doi preoţi tineri 
și râvnitori. Credincioșii prezenţi, cu lacrimi în ochi, s-au bucurat de venirea noului preot în localitatea lor, urându-i 
păstorire îndelungată. Dumnezeu să-l ajute pe părintele Viorel să fie un bun păstor de suflete, un model pentru 
credincioși, iar cuvântul său să rodească în viaţa creștinilor din Teremia Mică! 


Aniversarea Unirii Principatelor, la Timișoara 


În ziua de 24 ianuarie, cu ocazia 
împlinirii a 159 de ani de la Unirea 
Principatelor Române sub conducerea 
ţ” domnitorului Alexandru loan Cuza, la 

! Timișoara, au fost organizate o serie de 

manifestări militare și religioase, la care 
"au participat oficialități ale orașului, 
_ reprezentanţi ai administraţiei publice 
judeţene şi locale, ai Garnizoanei 
: Timişoara, ai Asociaţiei Naţionale a 
Veteranilor de Război „Eftimie Murgu” 
- Filiala Timiș, ai Asociaţiei Naţionale a 
Cadrelor Militare în Rezervă și în Retragere 
„Colonel lon Enescu” organizaţii politice, 
apolitice, elevi și studenți. 

Programul manifestărilor dedicate 
acestui eveniment major pentru 
înfăptuirea statului national unitar român a debutat cu ceremonii religioase și militare, în faţa Inspectoratului de 
Poliţie al Judeţului Timiș, unde oficialităţile locale au evocat momentul Unirii de la 24 ianuarie 1859 și a personalităţii 
Principelui Unirii, domnitorul Alexandru loan Cuza. După intonarea Imnului Naţional al României în acordurile fanfarei 
militare a Brigăzii 18 Cercetare-Supraveghere,„Banat”, a avut loc ceremonia religioasă, oficiată de Preasfinţitul Părinte 
Paisie Lugojanul, Episcop-vicar al Arhiepiscopiei Timișoarei, împreună cu un sobor de preoți și diaconi. 

În continuare, la bustul domnitorului Alexandru loan Cuza din faţa Inspectoratului de Poliţie, oficialităţile judeţene, 
locale și reprezentanţii altor instituţii și asociaţii din oraș au depus coroane și jerbe de flori. Ceremonia s-a încheiat cu 
defilarea detașamentului de onoare, constituit din militarii Brigăzii 18 Cercetare-Supraveghere „Banat', Grupării de 
Jandarmi Mobile „Glad Voievod” ISU Banat și Inspectoratului Teritorial al Poliţiei de Frontieră Timișoara. 


Aniversarea Unirii Principatelor, la Lugoj 

Unirea Principatelor Române a fost sărbătorită în ziua de 24 ianuarie şi în oraşul de pe malurile Timișului printr-un 
simpozion organizat de către Batalionului 183 Artilerie Mixtă „General lon Dragalina”. Evenimentul a fost găzduit la 
Cercul Militar Lugoj, moderator și amfitrion al programului fiind domnul comandant, col. lon Teca. 

Au fost susținute comunicări de către: Col.Teca lon „Contextul Intern și Internaţional premergător Unirii Principatelor”, 
Prof. Șipoș Ibolya „Reformele lui Alexandru loan Cuza” și Pr. Gafiţa Emanuel , Biserica - Rolul și importanţa ei în cadrul 
procesului de unire a Principatelor Române” și au fost 
recitate poezii patriotice. 

În 24 ianuarie 1859a avutloc Mica Unire - Unirea 
Principatelor Române sub conducerea lui Alexandru 
loan Cuza. Mica Unire de la 1859 a fost primul pas 
important pe calea înfăptuirii statului naţional unitar 
român. 

Unirea celor două Principate a fost un proces 
care a început în 1848, bazat pe puternica apropiere aaa 
culturală şi economică între cele două ţări. În anul [— - IUL | A 
1848 s-a realizat uniunea vamală între Moldova și [ara | | 
Românească, în timpul domniilor lui Mihail Sturdza, 
respectiv Gheorghe Bibescu. 

Faptul împlinit la 24 ianuarie 1859 era considerat de Poarta Otomană și de Austria drept o încălcare a Convenţiei de 
la Paris, însă în textul Convenţiei din 1858 nu se stipula ca domnii aleși în cele două Principate să fie persoane separate. 

În 1862, cu ajutorul unioniștilor din cele două țări, Alexandru loan Cuza a unificat Parlamentul şi Guvernul, realizând 
unirea politică, iar după înlăturarea sa de la putere în 1866, unirea a fost consolidată prin aducerea pe trona principelui 
Carol de Hohenzollern-Sigmaringen. Prin Constituţia adoptată la 1 iulie 1866, Principatele Unite încep să se numească 
oficial România pentru ca la 1 decembrie 1918 să se înfăptuiască Marea Unire a Transilvaniei cu România creându-se 
statul naţional unitar român. 

Alexandru loan Cuza, înfăptuitorul unirii de la 24 ianuarie 1859 se trăgea dintr-o veche familie de moldoveni, din 
părţile Fălciului. Se naște la 20 martie 1820, învaţă până în 1831 la lași, unde i-a avut colegi pe câţiva dintre viitorii săi 
colaboratori, între ei şi Vasile Alecsandri. E trimis apoi la Paris. La întoarcere intră în rândurile oastei țării iar mai apoi 
se căsătorește în 1844 cu Elena Rossetti. 

Domnia lui Alexandru loan Cuza, deși scurtă (1859-1866), a fost perioada de maximă dezvoltare a României 
moderne. Prin recunoașterea Unirii depline, crearea primului Parlament unic al României si al primului guvern unitar, 
prin reformele sale pune bazele dezvoltării moderne ale României. 

Primul pas important pe calea înfăptuirii statului naţional unitar român a fost făcut la 24 ianuarie 1859, dar Marea 
Unire a avut loc în 1918 în Alba lulia. 

La încheierea activității Comandantul Garnizoanei Lugoj, Col. lon Teca a mulțumit participanţilor, spunând că: 
„Prin varietatea și complexitatea materialelor prezentate în cadrul acestui simpozion putem afirma, că a fost o reușită 
din toate punctele de vedere, reușită ce a marcat un moment crucial al istoriei neamului românesc. Activitatea se 
încadrează în rândul manifestărilor dedicate centenarului, Unirea Mică în sine fiind o acțiune premergătoare acesteia”. 

La acest simpozion a luat parte o asistenţă numeroasă, formată din elevi, cadre militare active, în rezervă și retragere, 
precum și personalități importante din urbea lugojeană. Evenimentul s-a încheiat printr-un program artistic ce a 
constat în dansarea Horei Unirii interpretată de tânărul instrumentist Bogdan Zbăgan și prinderea mâinilor tuturor 
participanţilor în semn de unire şi apropiere românească (Preot militar al Garnizoanei Lugoj, Emanuel Gafiţa). 

Premierea copiilor din concursul „Bucuria Naşterii în suflet de copil”, la Birda 

7 În luna decembrie a anului 2017 s-a 
desfășurat în parohia Birda, etapa zonală a 
Concursului Judeţean de cultură religioasă 
„Bucuria Naşterii în suflet de copil”. Acest 
concurs destinat eleviilor din clasa a Ill-a îşi 
propunea printre altele: 
- promovarea valorilor cultural creștine 
U specifice Nașterii Domnului în rândul elevilor; 
- cunoaşterea valorilor tradiţionale şi 
afirmarea propriei identităţii religioase, culturale 
și naţionale; 

- dezvoltarea creativităţii în rândul elevilor 
"| prin promovarea valorilor creştine; 

- identificarea elevilor cu aptitudini speciale. 

În şcolile din Birda și Sângeorge au participat 
la acest concurs 17 copii, după cum urmează: 

- Birda: Băniaș Gribiiela, Noje Flavia Andreea; Oprea Valentin Sorin; Pomuţ Denis Gabriel; Pop Maria; Prună 
Sarah; Ursachi Denis. 

- Sângeorge: Birdean Daria; Bud Darian; Cherciov Marian; Ciuban Ana Maria; Drăghici Alexandru; Lazăr Marina; 
Marcus Andreeas; Marcu Alexandra; Moise Gabriela și Radu Loredana. 

Această etapă a Concursului „Bucuria Nașterii în suflet de copil”a fost realizată prin colaborarea prof. Daniela Isoc, 
prof. Maria Dârpeș și prof. Doru Popa cu Parohia Birda. 


Aniversarea Unirii Principatelor, în parohia Birda 

Miercuri, 24 ianuarie a fost oficiată slujba Te Deumului în biserica cu hramul „Nașterea Maicii Domnului” din parohia 
Birda. După otpustul slujbei religioase a fost susținut un cuvânt de învăţătură cu tema: „Mica Unire, etapă a Unirii celei 
Mari” În cadrul acestui cuvânt s-a accentuat etapele unirii Principatelor Române realiză prin: cântec, presă militantă, 
acțiuni sociale, dar și misiuni dipomatice în Europa. 

Într-o astfel de misiune făcută la Torino, 
unul din emisarii Partidei naţionale, 
Dumitru Brătianu accentua următoarea 
idee: „Principatele sunt gata de a se ridica 
în masă pentru a întinde mâna românilor 
din Banat, Bucovina și Transilvania”. (Cf. 
Dan Berindei, Epoca Unirii, Editura Corint, 
București, 2000, p. 77). 

Ecoul Unirii Principatelor s-a auzit şi 
dincoace de Carpaţi la românii ardeleni și 
bănăţeni. „Când s-a ales Cuza Domn - scria 
Alexandru Papiu Ilarian - entuziasmul la 
românii Transilvaniei era poate și mai mare 
decât în Principate”. E 

Sărbătoarea Unirii a fost întregită în mod fericit prin prezenţa elevilor de la Școala Gimnazială din Birda și Liceul 
Teoretic din Gătaia care au realizat un bogat program patriotic compus din „Viaţa Domnitorului Cuza” (Vălean Alexandru 
şi Murgea Cristian), poeziile Unirea de Virgil Carianopol şi Suntem aici de Elena Mircescu recitate de elevii Ana Maria 
Indri şi Andrei Cocoș. 

Denisa Scrofan a interpretat cântecul „Hai să-ntindem hora mare”, iar Alexandru Orășanu piesele „Sarmisegetuza 
şi „Cântă cucu-n Bucovina!”la voce și chitară. 

La final a fost vernisată expoziţia de fotografie și carte închinată acestui eveniment. 

Un gând de mulțumire tuturor mai mari și mici prezenți la rugăciune și amintire, părinţi şi credincioși precum și 
celor care i-au pregătit pe elevii de la Birda: prof. Sorina Oniţa și prof. Doru Popa. Cărţile au fost expuse prin bunăvoința 
doamnei Lia Bontescu de la Biblioteca Liceului Teoretic din Gătaia. 

Principatelor Române, sub domnitorul 
Alexandru loan Cuza, în parohia Tomnatic 
din protopopiatul Sânnicolau Mare, a avut 
loc o serbare dedicată acestui eveniment. 
Un grup de zece eleve de la Școala 
Gimnazială din localitate, coordonat 
de d-na profesor Palusia Ciovirnache a 
susţinut un scurt program de recitare de 
| poezii și cântece patriotice. Evenimentul 
a avut loc în capela parohiei, iar pe lângă 
credincioșii prezenţi au fost de faţă și d-l 
director al Școlii Gimnaziale, profesor de 
religie Nistor Gherescu și preotul paroh 
Alexandru Vasile Ciovîrnache. 


Cinstirea Sfinţilor Trei lerarhi în filia Sângeorge 

Marţi, 30 ianuarie au fost cinstiţi Sfinţii Trei lerarhi în parohia Birda și filia Sângeorge. Sărbătorirea ocrotitorilor 
învățământului teologic şi educaţiei religioase a debutat în biserica cu hramul „Nașterea Maicii Domnului” din Birda 
cu oficierea Vecerniei unită cu Litia urmată de săvârșirea Utreniei și a Sfintei Liturghii în biserica cu hramul „Sfinţii 
Arhangheli Mihail şi Gavriil” din filia Sângeorge. 

La momentul potrivit, copiii preșcolari și școlari de la Grădiniţa cu P. N. și Școala Primară din Sângeorge s-au 
împărtășit cu Trupul și Sângele Domnului. 

Cuvântul de învățătură cu tema: „Unitatea neamului românesc” a fost susținut de P. C. Părinte Valentin Bugariu. 
Pornind de la ideea de unitate a Bisericii sprijinită la Sfinţii Apostoli pe „unitatea Duhului” (Efes. 4, 3) și unitatea lui 
Dumnezeu s-a accentuat importanţa unităţii în credinţă, limbă și credinţă la poporul român, zestrea nepieritoare prin 
care acest popor s-a individualizat în Europa. 

Sfinţii lrineu și loan Gură de Aur stăruiesc asupra 
unității credinţei, rugăciunii şi a tradiţiei. Sf. Irineu 
îi îndeamnă pe credincioși să asculte de preoți 
care sunt în Biserică, urmași ai apostolilor, având 
harisma adevărului. Ceilalţi care se adună prin alte 
i locuri trebuie, dimpotrivă, suspectaţi, ca eretici, 
care sfâșie unitatea Bisericii, mânaţi fiind de setea 
de câștig și de slava deșartă. Sf. loan Gură de Aur 
! învaţă că pacea și armonia între oameni reprezintă 
“i temelia unităţii Bisericii. A rămâne în Biserică este 
echivalent cu salvarea omului de rău: ,„...Ai vrut 
să fii salvat? Nu trebuia să te îndepărtezi de altar. 
ua, deci în Biserică, și nu veţi fi trădați de 

a” (Constantin Voicu, Studii de Teologie Patristică, 
Editura Institutului Biblic și de Misiune al Bisericii Ortodoxe fai, București, 2004, p. 291; 302). 

Lupta pentru libertate, independenţă și unitate a fost în cazul poporului român o constantă a tuturor vremurilor. 
Ideea unităţii poporului român s-a temeluit pe valorile împărtășite de toți românii: conștiința unităţii de neam, limbă 
şi credinţă din cele mai vechi timpuri: neamul daco-romanilor, limba română de origine latină și credinţa creştin- 
ortodoxă de sorginte apostolică. 

Unul din voievozii Evului Mediu care a continuat această luptă pentru unire a fost și cel care se intitula în actele 
oficiale: „În Hristos Dumnezeu, binecredinciosul şi de Hristos iubitoriul și singurul stăpânitorul, lo Mircea mare voievod 
şi domn... 

În timpul domniei lui Mircea cel Bătrân (1386-1394; 1397-1418), Ţara Românească a cunoscut cea mai mare întindere 
teritorială din întreaga sa existenţă: Banatul de Severin, Oltenia, Muntenia, Dobrogea, cărora li se adăugau Almașul 
şi Făgărașul din Transilvania. Mitropolitul Ţării Româneşti a devenit și exarh al plaiurilor adică cu jurisdicție canonică 
peste ortodocșii ardeleni. Datorită acesteia a hirotonit preoţi, a trimis cărți și obiecte necesare cultului, menţinând 
prin aceste inițiative unitatea identitară a românilor de aici cu fraţii lor din Ţara Românească. 

Biserica îl cinstește anul acestea în chip deosebit pe 31 ianuarie, ziua în care se împlinesc 600 de ani de la trecerea 
sa la Domnul. Domnitorul a fost înmormântat în ctitoria sa de la Cozia. 

Istoriografia îi atribuie lupta de la Rovine. Chipul domnitorului muntean este realizat de poetul Mihai Eminescu 
în poemul Scrisoarea II. Cu prilejul cruciadei antiotomane de la Nicopol (1396) este prezentat drept „bărbat viteaz, 
activ şi puternic, care, luptându-se în mai multe rânduri cu turcii, a triumfat în chip glorios” (Serban Papacostea, Evul 
Mediu Românesc. Realităţi politice și curente spirituale, Editura Corint, București, 2001, p. 77). 

Unirea românilor „supt Mihai Voievod Viteazul” (1600-1601), Mica Unire (1959) și unirea Basarabiei, Bucovinei, 
Transilvaniei și Banatului cu România (1918) au fost atâtea fericite prilejuri în care de la vlădică la opincă românii 
au aprobat actul unirii realizate pentru totdeauna. Contribuţia Bisericii Ortodoxe Române a fost una fundamentală. 
Prin ierarhi și preoți, biserici, reședințe eparhiale, case parohiale românii au putut să se organizeze pentru a lupta 
pentru unire. 

După otpustul Sfintei Liturghii elevele: Marcu Alexandra, Birdean Daria și Radu Loredana au recitat fragmente 
din „Hora Unirii” și „Mica Unire” bucurând pe cei prezenţi de poezia unionistă, factor de seamă alături de presă a 
împlinirii idealului. De prezenţa la sfânta biserică, precum și programul patriotic s-au ocupat doamnele prof. Maria 
Dârpeș și prof. Ştefania Cercega. 


Aniversarea Unirii Principatelor Române, în parohia Mașloc 

Miercuri, 24 ianuarie a fost aniversată Ziua Unirii Principatelor Române în parohia Mașloc. Cinstirea Unirii Mol- 
dovei cu Țara Românească sub Alexandru loan Cuza a debutat la Maşloc în 13 ianuarie, când în Școala Gimnazială 
din localitate și sala de cateheză de la biserica ortodoxă au fost oranizate ateliere de lucru. Aici au fost realizate 
mai multe materiale tematice: desene, steguleţe și un pliant aniversar, de către copiii din clasele primare, sub 
îndrumarea prof. Maria Pavlovici Pătruţ și pr. lliia Pavlovici Pătruţ 

A doua zi a fost oficiată Sfânta Liturghie urmată de parastasul de obște pentru domnitorul Alexandru loan Cuza 
şi mitropoliţii Sofronie Miclescu al Moldovei și Nifon Rusăilă al Ţării Românești. 

La finalul slujbei religioase, copiii îndrumați de prof. Maria Pavlovici Pătru au prezentat un program religios- 
patriotic compus din poezii și cântece. Toate materialele realizate în atelierele de lucru cu acest prilej au fost expuse 
în biserică. 

Anul 2017 ne-a adus mai aproape de cei săr- 
maini, de cei aflaţi în suferinţă, de cei părăsiți, dar, 
în același timp, ne-a adus și în mijlocul bucuriei, 
în jurul zâmbetelor și al inocenţei specifice copi- 
lăriei. 

Privind retrospectiv, anul 2017 a fost unul al 
prosperității în echipa „Zâmbet pentru inimă!” 
pentru că am reușit să realizăm şi ceea ce nu este 
tocmai specific unui departament social-filantro- 
pic, și anume să consolidăm prietenii. Nu mă refer 
doar la cele dintre noi, membrii echipei, ci mai 
ales la cele care îi vizează pe oamenii care ne-au 
întins mâna ca să primească ajutor. Am „plătit”, 
cu siguranţă, un preţ mult prea ieftin, compara- 
tiv cu ceea ce ne-au oferit la schimb: zâmbetul, 


recunoştinţa și prietenia lor. 

Anul 2017 a început prin campania,„O haină pentru viaţă!” în cadrul căreia am strâns îmbrăcăminte și alimente 
pentru oamenii străzii, cei ce erau nevoiţi să facă față intemperiilor iernii. Peste 15 plase cu alimente, 30 de saci și 
70 de plase cu îmbrăcăminte de iarnă, le-am distribuit oamenilor pe care i-am întâlnit pe stradă, iar ce a rămas, a 
ajuns la centrele pe care le-am vizitat: „Azilul de noapte Pater Jordan” de pe Str. Brâncoveanu și,„Centrul Social de 
Urgenţă pentru Persoane fără Adăpost” de pe Str. Telegrafului, din Timișoara. 

A urmat în Postul Paștelui, în fiecare vineri, participarea noastră la manifestația pașnică „40 de zile pentru viaţă”. 
În cadrul acesteia am militat pentru susţinerea vieţii şi combaterea avortului prin rugăciune în faţă Clinicii de Obste- 
trică-Ginecologie „Dr. Dumitru Popescu”. Surse informative din partea spitalului susțineau faptul că, în respectiva 
lună, cât a durat campania, numărul chiuretajelor în clinică au fost reduse la jumătate. 

„Împreună de Paşti!” este activitatea social-filantropică ce o desfaşurăm în perioada prepascală. În anul 2017, 
am ajuns, cu această ocazie, în casele a zece familii nevoiașe din județ și la Centrul de Primire în Regim de Urgenţă 
Timişoara, unde am oferit dulciuri copiilor de acolo. Ce este necesar de menționat, atunci când ne interesăm de 
situația anumitor familii nevoiaşe, încercăm să păstrăm continuitatea și să îi vizităm de mai multe ori pe an, nu 
doar de Crăciun și de Paști. Acesta este motivul pentru care între noi s-au creat prieteniile de care menţionam. 

„Zâmbet de toamnă!” activitatea caritabilă de început de an școlar. De această dată am încercat, pe lângă 
pachetele standard cu alimente pe care le oferim familiilor, să le pregătim și hăinuțe, și rechizite copiilor ce merg 
la școală. Mulţi dintre copiii pe care îi întâlnim, din cauza condiţiilor precare din familie, sunt privaţi de șansa de a 
merge la școală. Această situaţie constituie unul dintre obiectivele majore pe care le avem în vedere, cu dorința 
de a încerca să remediem pe cât posibil situația. 

În preajma Sărbătorii Naşterii Domnului, bucuria e şi mai mare, pentru că are loc una dintre cele mai îndrăgite 
activităţi ale noastre, și anume „Vreau să zâmbesc de Crăciun!” În cadrul acesteia, prin colindă, cadouri şi poezii, 
încercăm să conturăm măcar pentru câteva clipe o imagine de poveste în mijlocul celor mici. Este perioada în 
care susţinem puternic faptul că, de Crăciun, orice copil merită să zâmbească. În anul 2017, de Crăciun, am reușit 
să aducem zâmbetul pe chipul a peste 50 de copilași. Am vizitat 15 familii cu 1 până la 10 copii, am fost alături 
de copiii de la Centrul de Primire în Regim de Urgenţă Timișoara și am susținut miniconcerte de colinde în satele 
bănăţene, alături de Grupul Psaltic A.S.C.O.R. Timișoara, unde am oferit, de asemenea, pachete familiilor nevoiașe. 

Cred că unul dintre cele mai frumoase aspecte legate de „Zâmbet pentru inimă!” îl reprezintă satisfacția de a 
face parte din viața familiilor de care ne îngrijim. Se întâmplă să fim chemaţi la zile de naștere, să fim anunţaţi de 
anumite evenimente importante din viața lor sau, pur şi simplu, să fim sunați și întrebaţi „ce mai faceţi?” Pe lângă 
toate aspectele neplăcute pe care o viaţă necăjită le poate aduce, de la ei am învăţat ca trebuie să existe mereu 


SUI] 


nădejdea că de undeva, cândva va apărea un „zâmbet pentru inimă 


Mulţumim tuturor celor care ne-au susținut până acum! Pentru donații și mai multe informaţii, ne puteţi con- 
tacta la numărul de telefon 0721.216.007. 
Cu recunoștință, 
Teodora Cîmpean, 
Reprezentanta echipei „Zâmbet pentru inimă!”- Departamentul Social-Filantropic A.S.C.O.R. Timișoara 

- A săvârșit Sfânta 
Liturghie la catedrala 
mitropolitană și a rostit 
cuvânt de învăţătură 

- A primit pe 
doamna inspec- 
tor școlar general a 
judeţului Timiș - prof. 
Aura Codruța Danie- 
lescu 


- A primit pe dom- 
nul prof. univ. dr. 
Marius Craina - Direc- 
“ torul Spitalului Clinic 
Judeţean de Urgenţă 
Timişoara 

- A efectuat o vizită 
la parohia Bucovăţ 


- A primit pe domnul colonel dr. Dan lonescu - comandantul Brigăzii 18 Infanterie Banat; șantier Ghilad 
- A săvârșit Sfânta Liturghie la catedrala mitropolitană și apoi sfinţirea Apei celei Mari 


- A participat la Sfânta Liturghie la catedrala mitropolitană. A vizitat adăpostul de noapte din Timișoara, unde 
a împărţit hrană și haine 


- A fost felicitat cu prilejul onomasticii de către PS. Paisie Lugojanul, episcop-vicar al Arhiepiscopiei, dimpreună cu 
membrii Permanenţei Consiliului Eparhial și colaboratorii Centrului Eparhial. A efectuat o vizită la Spitalul din Gătaia 


- A primit pe domnul ing. loan Bohancanu - primarul localităţii Beba Veche; 
- A primit pe protosinghelul Matei Buliga - stareţul mănăstirii „Sf. Cuv. Parascheva” —- Dobrești 


- A primit pe domnul profesor Vasile-Livius lanoșev, din localitatea Pișchia, autor a mai multor monografii a 
satelor bănăţene 

- A primit pe stavrofora Filoteea Nistor, - stareța mănăstirii cu hramul „Acoperământul Maicii Domnului” - Lun- 
canii de Sus 


- A primit pe doamna prof. Aura Codruța Danielescu -— inspector școlar general al ISJ — Timiș, dimpreună cu 
doamna prof. Daniela Buzatu - inspector școlar la disciplina Religie; 

- A primit pe părintele Marius Podereu, protopop al protopopiatului Sânnicolau Mare, dimpreună cu preotul 
Gheorghe Covaci de la parohia Cenad; 

- A primit pe părintele loan Bude, protopop al protopopiatului Timișoara II; 

- A primit pe părintele Radu Bogdan, preot militar în cadrul Garnizoanei 18 Infanterie Banat; 

- A primit pe părintele Marcel Vlaicu, paroh al parohiei Timișoara Cetate 

14 ianuarie 

- A săvârșit Sfânta Liturghie la mănăstirea Partoş și a hirotonit întru diacon pe teologul lonel Csudor 

17 ianuarie 

- A participat la Academia Română - Filiala Timiș, la manifestarea „Cultura Banatului și Unitatea Naţională”, unde 
a susținut conferinţa cu tema „Banatul în contextul internaţional al Marii Uniri” 

18 ianuarie 

- A primit pe preotul militar Radu Bogdan de la Garnizoana 18 Infanterie Banat; 

- A primit pe preotul paroh Nicolae Lupșescu, de la parohia Beregsău Mic, din protopopiatul Timișoara | 

19 ianuarie 

- A participat, la invitaţia Înaltpreasfinţitului Părinte Timotei al Aradului, la şedinţa Consiliului Eparhial al Arhi- 
episcopiei Aradului. 

20 ianuarie 

- A prezidat lucrările Adunării Eparhiale, la Centrul eparhial 

21 ianuarie 

- A participat la Sfânta Liturghie la catedrala mitropolitană și a rostit cuvânt de învăţătură 

22 ianuarie 

- A primit pe domnul ing. Eugen Lehaci - inspector PSI și SSM; 

- A primit pe preotul paroh Adrian Crașovan, de la parohia Dumbrăviţa Banat II, dimpreună cu trei consilieri 
parohiali; 

- A primit pe preotul paroh Ciprian Goguţ, de la parohia lecea Mare, din protopopiatul Sânnicolau Mare; 

- A primit pe preotul paroh Aurelian Milă, de la parohia Recaș II, din protopopiatul Timișoara II; 

- A primit pe preotul paroh Gheorghe Florea, de la parohia Ghilad, protopopiatul Deta 

23 ianuarie 

- A prezidat şedinţa Sinodului Mitropolitan, desfășurată la Centrul Eparhial din Arad, în prezenţa Înaltpreasfinţitului 
Părinte Timotei, Arhiepiscopul Aradului, a Preasfinţitului Părinte Lucian, Episcopul Caransebeşului și a Preasfinţitului 
Părinte Paisie Lugojanul, Episcop-vicar al Arhiepiscopiei Timișoarei 

25 ianuarie 

- A participat la slujba și operaţiunea de reașezare a turnului Bisericii din Ghilad, protopopiatul Deta, căzut în 
urma furtunii violente din toamna anului 2017 

26 ianuarie 

- A participat la lansarea cărţii „Omul îmbunătăţit” a dr. Gheorghe Borcean, preşedintele Colegiului Naţional al 
Medicilor din România, în „Aula Magna” a Universităţii de Medicină și Farmacie „Victor Babeș” —- Timişoara, alături 
de Înaltpreasfinţitul Părinte Laurenţiu, Mitropolitul Ardealului. 

27 ianuarie 

- A primit conducerea Asociaţiei Primarilor din Banatul istoric (Timiș, Caraş - Severin şi Arad), format din șase 
vicepreședinți, câte doi din fiecare judeţ, în frunte cu preşedintele, domnul Vasile Todi 

28 ianuarie 

- A participat la Sfânta Liturghie la biserica parohiei Chişoda și a rostit cuvânt de învățătură 

29 ianuarie 

- A participat la slujba vecerniei la catedrala mitropolitană, săvârșită de Preasfinţitul Părinte Episcop-vicar Paisie 
Lugojanul și alţi slujitori 

30 ianuarie 

- A săvârşit Sfânta Liturghie la catedrala mitropolitană cu prilejul hramului istoric, împreună cu ierarhi din Sinodul 
Mitropolitan, în prezenţa unor oficialități locale şi judeţene și a multor credincioși 

31 ianuarie 

- Avizitat șantierul parohiei Sânandrei Colonie. 


Au consemnat: preot inspector MARIUS SFERCOCI 
RĂZVAN MUNTEAN 


28 Învierea 


